ועדת הכלכלה, כנסת 18, פרוטוקול מספר 232, 2010-05-12 09:30

אופיר אקוניס: בוקר טוב, אני פותח את ישיבת ועדת הכלכלה בנושא: הסדרת מכסות להתקנת מערכות סולאריות.

אופיר אקוניס: זאת הישיבה השניה בנושא הקמת מתקנים לייצור חשמל באמצעות אנרגיית שמש.

אופיר אקוניס: שוב נראה, לדאבון הלב, כי החברות והיזמים הפועלים בשוק לא התקדמו ואינני בטוח שזה בגלל חוסר רצון שלהם.

אופיר אקוניס: אני מוצא את עצמי פה בוועדה, בפעם המי יודע כמה – כבר ביקשנו, לשנות את שמה של הוועדה מוועדת הכלכלה לוועדת הכלכלה והסרת החסמים.

אופיר אקוניס: זאת היתה הערה, לא באמת ביקשנו.

אופיר אקוניס: בישיבה מיום 31.12 ביקשנו לקיים תיאום טוב יותר בין משרדי הממשלה והרשויות הממשלתיות המטפלות בקידום נושא החשמל במטרה לעמוד ביעד הממשלה לשנת 2020.

אופיר אקוניס: אם אינני טועה, גם הנשיא פרס התחייב לכך בוועידת האקלים שהתקיימה בקופנהגן לפני מספר חודשים, דהיינו, 10% מהחשמל באנרגיות מתחדשות.

אופיר אקוניס: ביקשנו ממשרד הפנים וממנהל התכנון לפעול בדחיפות לתיקון תמ"א 10 וככל שיידרש להציע תיקונים בחוק התכנון והבנייה, על-מנת לאפשר קבלת רישיונות למתקני אנרגיה סולארית בעיקר על גגות, רישום מבני תעשייה גדולים, ומבני ציבור, ולתקן ייעוד קרקע, כך שבקרקעות המיועדות לתעשייה תתאפשר הקמת מתקנים סולאריים לייצור חשמל.

אופיר אקוניס: אם אינני טועה, זה היה אחד הסעיפים בתוך הסיכום שלנו.

לאה ורון: המסקנות הונחו על שולחן הכנסת.

אופיר אקוניס: המסקנות אכן הונחו על שולחן הכנסת, כפי שאנחנו מחויבים בעניין.

אופיר אקוניס: אנחנו כאן כדי לבדוק מה קרה בחצי השנה האחרונה.

אופיר אקוניס: מה קרה מאז הדיון הקודם?

אופיר אקוניס: הבנתי שבחודש פברואר פרסם משרד התשתיות מסמך מדיניות בהמשך לבקשת ועדת הכלכלה.

אופיר אקוניס: אני גם מבין שמשרד התשתיות ורשות החשמל נמצאים בסוג של מבוי סתום ורשות החשמל לא הקצתה מכסות נוספות לייצור חשמל סולארי בישראל.

אופיר אקוניס: זה אבסורד.

אופיר אקוניס: אנחנו מדינה שחלק גדול ממנה, ולצערי החלק הולך וגדל, נמצאת תחת אור שמש 360 ימים בשנה.

אופיר אקוניס: לצערי, בשל שינוי אקלים כל המדינה שלנו הופכת להיות צל גשם ומשרד התשתיות ורשות המים יודעים את זה.

אופיר אקוניס: חבל על כל השמש הזאת שמתבז

אופיר אקוניס: בזת ואנחנו לא יכולים - אני לא חושב שמדינה מתוקנת יכולה לסבול את הבזבוז הזה.

אופיר אקוניס: זה דבר בלתי מתקבל על הדעת.

אופיר אקוניס: ההפסד, בעיניי, הוא הפסד של החברות, של המדינה וגם של הצרכנים, הפסד של כולם.

אופיר אקוניס: אני מבין שיש פה נתונים על גרמניה ואיטליה.

אופיר אקוניס: באיטליה יש פחות שמש, בגרמניה בוודאי ובוודאי.

אופיר אקוניס: אנחנו בישראל נמצאים בשנתיים האחרונות ב-22 מגה ואט בעוד שגרמניה נמצאת ב-3,800 ואט ואיטליה נמצאת ב- 720 מגה ואט.

אופיר אקוניס: אנחנו חייבים להתקדם בעניין הזה.

אופיר אקוניס: בסוף הישיבה אני מתכון לקבוע לוחות זמנים ברורים לתוך כל ההתרחשות הזאת של ייצור חשמל סולארי.

אופיר אקוניס: נתחיל ממנכ"ל משרד התשתיות.

אופיר אקוניס: אני רואה שהמצגת שלך כבר על הלוח.

אופיר אקוניס: אנחנו רוצים לשמוע מה קרה בחצי השנה האחרונה.

אופיר אקוניס: גם מרשות החשמל נבקש לשמוע מה קרה בחצי השנה האחרונה.

אופיר אקוניס: חברי הכנסת והיזמים יספרו לנו, מה שאני כבר מסיק, שלא קרה כלום, בגלל אותה התנגשות בתוך הממשלה בין המשרד שהוא קובע מדיניות והשר שקובע מדיניות לבין רשות החשמל.

אופיר אקוניס: מנכ"ל המשרד, בבקשה.

שאול צמח: (מוצגת מצגת) בוקר טוב אדוני היושב ראש.

שאול צמח: ברשותך, בכמה שקפים אתמצת את מדיניות המשרד כפי שהתחייבנו וגם עשינו.

שאול צמח: היתה טענה שהחסם העיקרי במשק הזה הוא העובדה שאין בהירת באשר למדיניות.

שאול צמח: בחודש פברואר השנה פרסמנו מסמך מדיניות, ולדעתי מעולם לא פורסם מסמך כזה בהקשר של טכנולוגיות.

שאול צמח: יש בו גם מבחר שלם של לוחות זמנים ופירוט לאן המשק הזה בעצם הולך לפי מדיניות השר, המשרד והממשלה.

שאול צמח: ראשית, היעדים העיקרים של המדיניות.

שאול צמח: כמובן שיש החלטות ממשלה ליישום בהיקף של 10% של אנרגיה מתחדשת, כמובן שמש אבל לא רק.

שאול צמח: יש פה גם רוח וגם ביוגז ואחרים.

שאול צמח: הצגנו גם את העלויות המשקיות כתוצאה מזה.

שאול צמח: החלטת הממשלה לגבי ההתייעלות האנרגטית, גם היא משפיעה על המדיניות הזאת.

שאול צמח: חשבנו שאם המשק הישראלי הולך לסבסד בהיקפים גדולים, אם צרכן החשמל יסבסד בתעריף סוג כזה של אנרגיה, מן הראוי שהתעשייה הישראלית והמו"פ הישראלי יקבלו נתח מזה, כדי שלא נעביר את הכל למדינות אחרות כמו סין, גרמניה, ארצות הברית, איטליה ואולי גם אחרות.

שאול צמח: כמובן, יש את כל מה שקשור לביטחון האנרגטי של מדינת ישראל שהוא חלק חשוב מהמדיניות.

שאול צמח: לקחנו בחשבון את האילוצים שיש בתחום הזה.

שאול צמח: כמובן שהליכים סטטוטוריים הם אילוץ משמעותי.

שאול צמח: הקצאת קרקעות להקמת מתקני יצור, גם בהיבט הקנייני וגם בהיבט התכנוני.

שאול צמח: יש שאלה של הולכת גז וחשמל, שאותם אתרים צריכים להיות מחוברים גם לרשת החשמל כדי שאפשר יהיה להוציא את החשמל מהם.

שאול צמח: חלקם, כשהם מקבלים גיבוי בגז, צריכים להיות מחוברים למערכת הגז.

שאול צמח: במאמר מוסגר אומר, שכדי להוציא את כמות החשמל שצריך להוציא מהנגב והערבה, לפי החלטות הממשלה, צריך כנראה להקים עוד קו 401 אחד מהערבה לאזור הביקוש אשדוד וצפונה.

שאול צמח: נעבור לתחזית ההספק המותקן כי בטבלה אחת זה מתמצת כל מה שבעצם צריך להיות מוקם.

שאול צמח: שמנו את אבני הדרך לפי שנים כד שאפשר יהיה לעקוב לפי הביצוע.

שאול צמח: אפשר לראות שבאחוזים, מתוך ההספק המותקן אנחנו מדברים שרוח תהיה כ-30%, ביוגז וביו-מאסה כ-7%, תרמוסולאר 43%, פוטו וולטאי בינוני וקטן כ-20%.

שאול צמח: בסך הכול ההספק המותקן הוא קצת פחות מ- 3,000 מגה ואט מותקן, שהוא יספק קצת יותר מ-10%.

שאול צמח: מהם הדגשים מתוך המדיניות של המשרד?

שאול צמח: אמרתי שהוא כולו מפורט, חילקנו אותו והוא גם מופיע באתר האינטרנט של המשרד.

שאול צמח: הגענו למסקנה שטכנולוגיות של רוח וביוגז בשיטה הקודמת יתקשו להיכנס, מכיוון שהשיטה הקודמת היתה תלויה בתעריפים של חברת החשמל שהשתנו לפי מחירי הדלקים.

שאול צמח: כיוון שההוצאות של היזמים בתחום הזה של אנרגיה מתחדשת אינן קשורות למחירי הדלקים, יצא שאם יורד מחיר הדלק, יצרן הרוח מקבל פחות עבור מה שהוא מספק, מבלי שיש לו איזה ירידה בהוצאות.

שאול צמח: לכן חשבנו שנכון להכניס תעריף קבוע לטכנולוגיות האלה כדי שתהיה ודאות לאורך 20 שנה כמה מקבלים.

שאול צמח: הרבה יותר קל לממן פרויקט בשיטה הזאת.

שאול צמח: אנחנו חושבים שזה היה חסם גדול בתחום של המימון ופעלנו להסיר אותו.

שאול צמח: העדפה לפריפריה.

שאול צמח: דיברת על קרינת השמש, במקרה יוצא שקרינת השמש באזור הדרום טובה יותר מאשר באזורים אחרים.

שאול צמח: מעבר לזה, קווי היסוד של הממשלה וההעדפה שניתנת לאזורי הפריפריה - חשבנו שנכון שאותה סובסידיה שניתנת על-ידי הממשלה, על-ידי הציבור, תינתן בהקצאה גם לאזור הפריפריה כדי שלא לקפח אותם.

שאול צמח: כך קבענו גם, שאותה מכסה שבעבר נתקלנו בה, שבעצם הפסיקה איזה תהליך ותנופה שהחלה בשוק - אמרנו שאנחנו נותנים ודאות מלאה ליזמים עד שנת 2014.

שאול צמח: כלומר, לא מכסה שאינה בשליטת היזם, אלא כל מה שיקרה עד אותו תאריך יכנס פנימה ויוכל לקבל את המימון באמצעות הסובסידיה.

שאול צמח: גם כאן היה חסם גדול.

שאול צמח: אנשים לא ידעו, האם כשהם יביאו מכולה, האם תישאר להם מכסה או לא.

שאול צמח: פה יודעים שמי שמביא עד התאריך הזה יוכל להיכנס.

שאול צמח: שקיפות לציבור באופן ניהול המכסות.

שאול צמח: חשבנו שנכון שהציבור ידע בצורה הרבה יותר טובה – גם זה לקח שלמדנו מהתהליך הקודם.

שאול צמח: חשוב מאוד לדעת כמה יש.

שאול צמח: כל מי שזה מעניין אותו, בין אם זה התקשורת, בין אם זה יזמים ומתעניינים אחרים, אפשר יהיה לראות באינטרנט גם של המשרד וגם של חברת החשמל את המצב יום יומי מעודכן.

שאול צמח: האלמנט האחרון, שגם לגביו חשבנו שצריך לתת דגש, גם זה מתוך ראייה שעם ישראל משלם פה סובסידיה נכבדת.

שאול צמח: לא רק להעביר את הסובסידיה הזאת לסין אלא גם שעובדים ישראלים יוכלו ליהנות עד כמה שניתן מההסדרה הזאת.

שאול צמח: הטבלה הזאת ממצת את השלב הבא, שהוא צריך להתבצע על-מנת שמדיניות תצא לפועל.

שאול צמח: הנחה השר את רשות החשמל לסיים את כל התהליכים שקשורים באישור התעריפים למדיניות הזאת כפי שהצגתי.

שאול צמח: בעצם כל התהליכים מתכנסים כאן ל-30.7.

שאול צמח: גם זה מתוך ראייה של מתן דחיפה ושלא תהיה תחושה שהדברים לא קורים.

שאול צמח: השר אמר שהוא רוצה שכל הדבר הזה יתבצע עד ה-30.7

לאה ורון: מה זה כל הדבר הזה?

שאול צמח: כל ההסדרה הזאת.

שאול צמח: היישום של המדיניות הזאת, תעריפים ואמות מידה, צריכה להתבצע עד ה-30.7

עמיר פרץ: הליך החקיקה?

שאול צמח: זאת לא חקיקה, אלה החלטות של מועצת רשות החשמל.

חמד עמאר: לא השר הוא שקובע את התעריפים?

שאול צמח: לא.

שאול צמח: רשות החשמל היא זאת שקובעת את התעריפים.

עמיר פרץ: מה זאת ההגדרה שבמצגת?

שאול צמח: זאת מליאת רשות החשמל.

עמיר פרץ: פחדתי שהתחלתם לתת לנו הנחיות.

אופיר אקוניס: לא.

אופיר אקוניס: התאריך של ה-30.7 הוא תאריך שאפשר לקצר אותו?

אופיר אקוניס: אפשר לקצר אותו ל-30.6.

שאול צמח: מנהל הרשות יתייחס לתהליכים שהוא צריך לעשות.

שאול צמח: אנחנו לא נתנגד להקדמה, ככל שאפשר להקדים יותר טוב.

חמד עמאר: בעניין השדות הבינוניים ביקשנו דיון כאן ויום לפני הדיון החליטו על התעריף.

חמד עמאר: הם חיכו ליום לפני הדיון ואז קבעו.

שאול צמח: השקף האחרון מראה מה המשרד עשה במהלך החודשים שעברו מהישיבה האחרונה של הוועדה.

שאול צמח: ראשית, קידום מכרזי קרקע בסיווג של ייעול תעשייה.

שאול צמח: זה בא גם לפתור בעיה של נגישות לקרקע.

שאול צמח: זה בא גם לפתור בעיה שראינו אותה מתחילה להתפתח בזה שעיקר הפיתוח של התעשייה הזאת היה בשטחים חקלאיים, במושבים וקיבוצים והערים לא קיבלו את הנתח שלהן בתעשייה הזאת.

שאול צמח: חשבנו שנכון להוליך גם נתח לערים ובשיתוף מנהל מקרקעי ישראל אנחנו נפרסם מכרז ל-10 אזורי תעשיה באזור הנגב.

שאול צמח: אנחנו מקדמים את קווי הולכת החשמל.

שאול צמח: כפי שאמרתי, צריך להוציא את החשמל הזה מהאזור שבו הוא מיוצר למרכזי הביקוש.

שאול צמח: המכרז באשלים אנחנו מקדמים אותו.

שאול צמח: היו בו כמה דחיות ואני מקווה שהוא יסתיים בקרוב.

שאול צמח: אנחנו מקדמים תחנות כוח סולאריות באזור תמנע.

שאול צמח: אני מקווה שגם בזה נצליח.

אופיר אקוניס: זה ליד שדה התעופה.

שאול צמח: כן.

שאול צמח: במונחים של הערבה זה ליד.

אופיר אקוניס: יש התנגדויות של הגופים הירוקים?

שאול צמח: לשדה התעופה יש.

שאול צמח: לחלק של מתקני ההולכה שצריכים לקחת את החשמל, אני מניח שיהיו התנגדויות.

שאול צמח: כשלעצמו המתקן הזה כרגע לא עורר התנגדויות שאנחנו יודעים עליהן.

שאול צמח: קידום מקבצי ייצור לאנרגיות מתחדשות.

שאול צמח: אנחנו מנסים לאתר באופן אקטיבי אתרים שאפשר יהיה לאשר אותם מראש כאתרים שהמשרד יאשר אותם כדי להעמיד אותם ליזמים, לחסוך את החלק של קידום התכניות על-ידי היזמים ולהכין להם את האתרים.

שאול צמח: אנחנו מדברים על שני אתרים באזור דימונה ועוד אתר אחד באזור קציעות, אזור נחל לבן.

שאול צמח: עד כאן.

אופיר אקוניס: תודה.

אופיר אקוניס: אני מודה למנכ"ל משרד התשתיות.

אופיר אקוניס: האם מישהו מחבר הכנסת רוצה להתייחס כי אני רוצה לשמוע את אמנון שפירא.

אופיר אקוניס: יש רשימה ארוכה מאוד של דוברים.

אופיר אקוניס: העניין בדיונים האלה הוא רב והדוברים הם רבים.

אופיר אקוניס: אני מבקש להתכנס לשלוש דקות כל אחד.

אופיר אקוניס: חברי הכנסת, אתם יכולים להתייחס לפני שאמנון יספר מה עשתה חברת החשמל בחצי שנה האחרונה.

חנא סוייד: יש לי שאלת הבהרה.

חנא סוייד: רציתי לדעת לגבי האיתור של המקומות, של שטחי הקרקע להתקנת מערכות.

חנא סוייד: פוטו-וולטאיות.

חנא סוייד: רציתי לדעת גם לגבי ההשקעה בקווי ההולכה והחלוקה.

חנא סוייד: מי עושה את זה, המדינה, החברות?

שאול צמח: בקווי ההולכה ההשקעה היא של המדינה כמובן.

שאול צמח: יש עלות ספציפית של חיבור מתקנים לתוך רשת החשמל וזה מוטל על היזם.

שאול צמח: זה חלק יחסית זניח להשקעה הגדולה.

שאול צמח: ההשקעה הגדולה בקו ההולכה, בקווים הגדולים, היא של הממשלה.

חנא סוייד: ולגבי איתור השטחים?

שאול צמח: איתור השטחים מתחלק לשניים.

שאול צמח: יש איתור של שטחים שנעשה על-ידי יזמים.

שאול צמח: כלומר, יזמים שבאים עם הקרקע, מראים זיקה לקרקע ומקבלים רישיון כדי להקים את המתקנים.

שאול צמח: מה שהצגתי כאן הוא שאנחנו מנסים לדחוף במקביל גם קרקעות שיהיו זמינות, שאת התכנון שלהן אנחנו נעשה ונעמיד אותן באמצעות מנהל מקרקעי ישראל ליזמים שיוכלו להקים עליהן, או יזמים שאין להם נגישות לקרקע ועדיין רוצים להיכנס לתחום או לפעול בתחום או להרחיב את הפעילות בתחום.

חמד עמאר: אתם עוזרים להם לקדם את העניינים מול מנהל מקרקע ישראל?

חמד עמאר: איך זה הולך?

שאול צמח: אמרתי, שבחלק הזה שאנחנו דוחפים, אנחנו ביחד עם מנהל מקרקעי ישראל נעמיד במכרז את הקרקעות.

חמד עמאר: אדוני היושב ראש, אני שומע את הסקירה של המנכ"ל ואני תוהה.

חמד עמאר: רשות החשמל כפופה למשרד התשתיות או לא כפופה?

חמד עמאר: היא אמורה להיות כפופה, נכון?

אופיר אקוניס: השאלה שאתה מעלה היא לימי עיון.

אופיר אקוניס: אני מדבר בשיא הרצינות, חבר הכנסת עמאר.

אופיר אקוניס: הבית הזה, במידה רבה, הפריט חלק מהתפקידים של הממשלה.

אופיר אקוניס: למשל, הסיפור של רשות המים, שמצאנו את עצמנו כמעט ולא יכולים לעשות כלום.

אופיר אקוניס: הנושא של רשות החשמל.

אופיר אקוניס: שר התקשורת, שהודעתי לו שאני מתנגד לעמדתו, רוצה להפריט גם את משרד התקשורת ולהקים תחתיו רשות תקשורת.

אופיר אקוניס: אפשר גם להגיד שלא צריך נבחרי ציבור, אפשר להגיד שלא צריך קובע מדיניות.

אופיר אקוניס: אגב, הרשויות האלה, חבר הכנסת פרץ, מקבלות סמכויות שמבטלות כל התערבות של קובעי המדיניות.

עמיר פרץ: אני שומע בקולך נימות סוציאליסטיות.

אופיר אקוניס: אני עדיין בעד כלכלה חופשית.

אופיר אקוניס: זה לא נוגד את התפישה הזאת, ממשלה צריכה למשול, זה תפקידה.

עמיר פרץ: הממשלה, בתפישת העולם הגורפת אומרת ש היא סך-הכול רגולאטור.

עמיר פרץ: יש תפישות שאומרות שצריך לבטל את כל משרדי הממשלה.

עמיר פרץ: אתה צודק.

אופיר אקוניס: בעניין הזה, אגב, אין חילוקי דעות פוליטיים, כי אי-אפשר להוציא כל דבר החוצה.

עמיר פרץ: זה באמת פוליטי, זאת תפישת עולם.

עמיר פרץ: מה שאתה מעלה עכשיו זאת תפישת עולם.

חמד עמאר: משרד התשתיות קבע מדיניות ל-10 שנים.

חמד עמאר: רשות החשמל אמורה לבצע את המדיניות של השר.

חמד עמאר: האם אתם מבצעים את המדיניות של השר או לא מבצעים את המדיניות של השר?

חמד עמאר: אני יודע ואני מכיר אישית את השר לנדאו.

חמד עמאר: אני יודע שהוא יורד לפרטים הכי קטנים.

חמד עמאר: הוא בדק את זה, הוא הכין תכנית 10 שנים קדימה ואנחנו רואים שהכול עומד במקום.

חמד עמאר: הבאתי דוגמה מהשדות הבינוניים והתעריפים.

חמד עמאר: אני ביקשתי דיון דחוף בוועדת הכלכלה בנושא.

חמד עמאר: יום לפני הדיון נקבע התעריף.

חמד עמאר: לא נקבע קודם, לא עשו שום דבר קודם אלא חיכו.

חמד עמאר: אני חושב שזה מה שיהיה כאן.

חמד עמאר: אנחנו קובעים 30 יום ועכשיו צריך לחכות.

אופיר אקוניס: השאלות שאתה מפנה הן חשובות מאוד והן במקומן.

אופיר אקוניס: בדיוק בגלל זה ביקשנו מאמנון שפירא מנהל רשות החשמל להיות כאן.

אופיר אקוניס: .

אופיר אקוניס: הוא יענה על חלק גדול מהשאלות שלכם.

אופיר אקוניס: מי הוציא את התזכיר בפברואר, המנכ"ל או השר?

שאול צמח: המשרד פרסם את המדיניות ב-22.2.

אופיר אקוניס: מה קרה מאז?

חמד עמאר: אני חושב שמדינה כמו מדינת ישראל שיש לה שפע של שמש, אנחנו צריכים להגיע למצב שכמו שיש דוד שמש בכל בית, נגיע למצב כזה גם באנרגיה סולארית.

חמד עמאר: צריך לקדם את הנושא הזה ולתמוך בו.

חמד עמאר: המדינה צריכה לתת כאן את הטון כאן.

חמד עמאר: הכול קשור אחד בשני.

חמד עמאר: חשוב מאוד להבהיר את הנקודה הזאת.

אופיר אקוניס: בבקשה.

אופיר אקוניס: אמנון, אם אפשר לתמצת את התשובות כי אנחנו בזמן מוגבל.

אמנון שפירא: בוקר טוב לכם.

אמנון שפירא: כמו שהיושב ראש, השאלה ששאלת היא שאלה לדיון עמוק, האם במדינת ישראל יש מקום רק למשרדי ממשלה, אבל כרגע יש במדינת ישראל רשות סטטוטורית שהוקמה תחת חוק והיא מקיימת - - -

חמד עמאר: היא צריכה לקיים את המדיניות של הממשלה?

אמנון שפירא: ואת החוק.

חמד עמאר: השר מייצג את המדיניות של הממשלה.

אמנון שפירא: תחת החוק.

עמיר פרץ: הוא רשות עצמאית.

אופיר אקוניס: היא הוקמה על-ידי המדינה.

עמיר פרץ: הכול מוקם על-ידי המדינה אבל ברגע שהמדינה מחליטה להתפטר, היא לא יכולה כל-פעם להגיד: סליחה, בוקר טוב, מה שלומך, תן לי.

עמיר פרץ: אין דבר כזה.

חמד עמאר: המדינה לא יכולה לקבוע את המדיניות של הרשות?

אופיר אקוניס: ניתן למר שפירא להסביר מה קרה מבחינתו בשנה האחרונה.

אופיר אקוניס: אגב, אמנון, יצא אליך מכתב שנושאו: "עידוד כניסת יצרני חשמל פרטיים באנרגיות מתחדשות".

אופיר אקוניס: המכתב חתום על-ידי המנכ"ל והוא יצא ב-23.2.2010.

אמנון שפירא: במסגרת חוק משק החשמל, רשות החשמל בהחלט חייבת לבצע את מדיניות השר והממשלה.

אמנון שפירא: את הנושא הזה בואו נוריד מסדר-היום.

אמנון שפירא: אין ספק, ברגע ששר התשתיות קובע מדיניות, תפקיד הרשות הוא להביא אותו בדרך כזאת או אחרת לביצוע יעדי המדיניות.

אמנון שפירא: בנושא הדברים שנעשו עד היום ומאז הישיבה הקודמת.

אמנון שפירא: קודם כל, לגבי התעריפים לפוטו-וולטאים הבינוניים, אז ההסדרה בתעריפים והרישיון שעבדנו עליו בשילוב עם משרד התשתיות הופצו.

אמנון שפירא: בעקבות זאת אנחנו צופים למבול של בקשות.

אמנון שפירא: יש אצלנו כרגע, ברשות החשמל, 141 בקשות לרישיון, בעצם כבר קרוב ל-150 בקשות.

אמנון שפירא: כשאני מדבר על בקשות שנמצאות אצלנו, זאת אומרת, שהבקשות האלה, לדעת מבקש הבקשה, עומדות בתנאי הסף לקבלת רישיון.

חמד עמאר: מהן הדרישות?

אמנון שפירא: בין היתר הון עצמי, קרקע וכן הלאה.

לאה ורון: ממתי אותן 150 בקשות?

יעקב בכר: אדוני היושב ראש, הקרקע זה העניין הקריטי.

יעקב בכר: אני אסביר.

יעקב בכר: אדוני ראש רשות החשמל.

יעקב בכר: שמי יעקב בכר, אני מזכיר התאגדות מגדלי בקר לחלב ואני מייצג בערך 20,000 מטר גג.

לאה ורון: סליחה, יש רשימה ארוכה של דוברים שביקשו רשות דיבור.

יעקב בכר: אני רק שואל.

לאה ורון: שואלים חברי כנסת לא אתה.

אופיר אקוניס: אמנון, תמשיך.

ישראל חסון: אני מחכה ליום שהוא יהיה.

יעקב בכר: לא צריך להגדיר את השטח, ישראל, זה הכול.

יעקב בכר: סיבכו את העניין הזה.

יעקב בכר: שיגדירו מה רוצים.

אופיר אקוניס: אתה מפריע לראש רשות החשמל.

אופיר אקוניס: מנסים לקבל ממנו תשובות.

אופיר אקוניס: גם חבר הכנסת חמד עמאר שאל שאלות וגם אנחנו שאלנו פה שאלות בתחילת הישיבה, לפני שאתה ומר בכר נכנסתם.

אופיר אקוניס: מר בכר, אולי תקבל את התשובה תוך רצף הדברים של מר שפירא.

יעקב בכר: אני ממתין.

אמנון שפירא: בחברת החשמל נמצאות עוד כ-100 בקשות.

אמנון שפירא: אנחנו דורשים סקר היתכנות חיבור.

אופיר אקוניס: זה מצוין.

אופיר אקוניס: כמה זמן הבקשות עומדות אצלכם?

אופיר אקוניס: מתי הוגשו הבקשות?

אמנון שפירא: הבקשות הוגשו בחודש האחרון.

אמנון שפירא: בישיבה האחרונה אישרנו רישיון ראשון ואנחנו עכשיו לאט לאט, כל בקשה שתגיע לבשלות עולה למליאת הרשות.

חמד עמאר: כמה זמן לוקח מרגע הגשת הבקשה עד האישור?

אמנון שפירא: אם הוא עומד בתנאים, מאותו רגע הוא מגיע לישיבת רשות ומאשרים אותו.

אופיר אקוניס: אני מנסה להבין.

אופיר אקוניס: בחודש האחרון הוגשו 100 בקשות ואושרה רק אחת.

אמנון שפירא: כן.

יעקב בכר: לכן חשוב לדעת מהם התנאים.

לאה ורון: אני מבקשת אותך לא לדבר ללא רשות דיבור.

אופיר אקוניס: זה מה שאנחנו מנסים להבין.

אופיר אקוניס: אנחנו נבין את זה בסוף.

אמנון שפירא: כל בקשה נבחנת.

אמנון שפירא: הקמנו ועדה שחותכת את אגפי ההנדסה, רישוי ואגף החשבונאות.

אמנון שפירא: בודקים את הבקשות.

אמנון שפירא: בקשה שחסרים בה מידעים אנחנו מודיעים ליזמים והם חוזרים אלינו.

אמנון שפירא: יש פה עבודה לא מעטה ואנחנו מריצים אותם ככל שניתן.

אמנון שפירא: לגבי הסולאר-תרמי הגדול.

אמנון שפירא: התפרסם השימוע, הגיעו הרבה הערות.

אמנון שפירא: בשבועות הקרובים נעלה למליאת הרשות את אישור התעריף וההסדרה בנושא הזה.

אמנון שפירא: כבר הבטיחו לי פה שיש בעיות עם המחירים, אז אנחנו שוקלים כל התייחסות לגופה ובצורה רצינית.

אמנון שפירא: מליאת הרשות ביקשה מהצוות המקצועי לעדכן את הפרמיה למניעת הזיהום, דבר שגם יעלה לאישור המליאה.

אמנון שפירא: נושא טורבינות רוח ומתקני הביוגז - פה אני רוצה להגיד שאני סובר שהתעריף הקודם שהוצג על-ידי הרשות הוא תעריף שיכול להיות שבזמנו היה אטרקטיבי אבל הוא תעריף שמכניס חוסר ודאות גדולה למשק ואנחנו היום עברנו לשיטת ה"פידינג תעריף", בשתי הטכנולוגיות האלה.

אמנון שפירא: יצא "קול קורא", הגיבו הרבה אנשים.

אמנון שפירא: נדמה לי שבשבוע הבא נערכת פגישה אצלנו ברשות בשיתוף עם צוות ממשרד התשתיות ומהמשרד להגנת הסביבה, לשמוע את היזמים.

אמנון שפירא: אנחנו מקווים מאוד להגיע להשלמת השימוע הזה ופרסום התעריפים וההסדרה.

אמנון שפירא: נושא הפוט-וולטאים הקטנים - סטאטוס.

אמנון שפירא: הותקנו 22 מגה ואט ועד ה-30.6 - אני לא רוצה להתחייב בשם חברת חשמל, אבל זה התאריך שנתנו לי, יותקנו 29 מגה ואט וולטאים קטנים.

אמנון שפירא: זאת הסדרה צרכנית שאיננה דורשת רישיון.

אופיר אקוניס: איך אנחנו משיגים את איטליה?

יעקב בכר: תסיר את הרגולאציה מגגות, אדוני היושב ראש.

אופיר אקוניס: דיברנו על זה בפעם הקודמת.

קריאה: עכשיו הולכים הפוך.

אמנון שפירא: אני אומר משהו בקשר לזה.

אמנון שפירא: אני אומר שעדיין יש לנו 12 מגה ואט, שהיום התעריף הוא קבוע עקב מדדים.

אמנון שפירא: ב-1.1 זה הפך להיות 2.2 אגורות.

אמנון שפירא: זה תעריף מאוד מאוד גבוה.

אמנון שפירא: אני מבקש, זה עסק טוב.

אמנון שפירא: בסוף השבוע הבא, מקסימום תחילת שבוע שאחריו, נצא בשימוע לגבי המתקנים הפוטו-וולטאים הקטנים.

אמנון שפירא: המכסה שאנחנו נציג היא מכסה שיושבת בתוך מסמך המדיניות, דהיינו, 200 מגה ואט.

אמנון שפירא: דרך אגב, הדברים אמורים גם לגבי טורבינות רוח.

אופיר אקוניס: השימוע מתחיל מייד אחרי החג.

אמנון שפירא: כן.

אמנון שפירא: בסוף שבוע הבא, תחילת שבוע אחריו זה מועד השימוע.

אמנון שפירא: אני אקח חלק מהאשמה עלי ואומר שאנחנו סברנו שבאמת עדיף לצאת לשינויים ולהסדרות לאחר שאנחנו מיושרים אחד לאחד עם הדרך לבצע את מדיניות השר.

אמנון שפירא: מאחר ואני רואה שהתהליך הזה לוקח יותר זמן, אז אני הודעתי לשר כבר לפני שבועיים במכתב, שבתוך המדיניות הזאת אנחנו נצא בכל מקרה לשימוע הזה.

אמנון שפירא: בנושא של הקטנים, אני מבקש – אני מבין שיש כאן נציגים של משרדי ממשלה אחרים.

אמנון שפירא: אנחנו חושבים שהחסם העיקרי עדיין היה ונשאר אישורים להיתרי בניה.

אמנון שפירא: בחלום שלי, אם אני לא צריך אישור לקולט לדוד שמש, אני לא צריך אישור לקולט להפקת חשמל.

אמנון שפירא: זה מבחינת הסטאטוס.

ישראל חסון: מה ההבדל.

ישראל חסון: השאלה שלי היא למה הממשלה לא יוזמת את השינוי?

אופיר אקוניס: תכף נשמע את נציג משרד הפנים.

אמנון שפירא: אני מניח שיש סיבות טובות.

אמנון שפירא: אני סיימתי.

אופיר אקוניס: לגבי סעיף 3 במכתבו של מנכ"ל משרד התשתיות, קביעת תעריפים לאנרגיות מתחדשות שאינן סולאריות עד סוף חודש מרץ.

אופיר אקוניס: קביעת ועדכון תעריפים לאנרגיות מתחדשות סולאריות עד סוף חודש אפריל.

אופיר אקוניס: עדכון ההסדרות הקיימות והנפקת ההסדרות החדשות לכל הטכנולוגיות המתחדשות עד סוף חודש מאי.

אופיר אקוניס: מה לגבי לוח הזמנים הזה?

אופיר אקוניס: המכתב הזה הוא מה-23.2.

אמנון שפירא: כן אבל מאז היו קצת מים בירדן.

אופיר אקוניס: כלומר לא עמדת.

חמד עמאר: מתי יהיו לנו תעריפים לשדות הגדולים?

אמנון שפירא: קודם כל, יש תעריפים בתוקף.

אופיר אקוניס: חבר הכנסת חמד עמאר, אנחנו מבינים שרשות החשמל לא עמדה בלוח הזמנים שקבע השר או המשרד באמצעות המנכ"ל, בהמשך למכתבו מה-23.2 לגבי לוח הזמנים שהקראתי כעת.

אופיר אקוניס: זה מצוטט מתוך מכתבו של המנכ"ל.

אמנון שפירא: או.

אמנון שפירא: קיי, נכון, היא לא עמדה.

אופיר אקוניס: את זה אנחנו מבינים, למה?

רוברט אילטוב: זאת התשובה?

אופיר אקוניס: אם זה כבר לא רלוונטי, אולי כדאי להוציא לוח חדש?

שאול צמח: זה מה שאמרתי קודם.

שאול צמח: כיוון שהבנו שזה לא קורה, השר נתן הנחייה לסיים את הכול עד ה-30.7.

אופיר אקוניס: זה צריך להיגמר עוד לפני.

אופיר אקוניס: מכיוון שלוח הזמנים זז מחודשים מרץ, אפריל מאי, ליולי – אני לא מבין למה קבעתם את יולי כי בעצם הזזתם את לוח הזמנים ודחיתם אותו לסוף יולי.

אופיר אקוניס: ביולי יגידו לנו שמתחילה חופשת הקיץ ונדחה את זה לראש השנה.

אופיר אקוניס: אנחנו צריכים לקצר את לוח הזמנים הזה.

אופיר אקוניס: מר שפירא, אנחנו צריכים לצמצם את כל הדבר הזה.

אמנון שפירא: אני אומר את הדבר הבא.

אמנון שפירא: כל מה שאנחנו כרשות יודעים לקיים בתוך המדיניות הזאת, לוחות הזמנים האלה הם ברי ביצוע בהחלט.

אופיר אקוניס: לוחות הזמנים המעודכנים?

אמנון שפירא: המעודכנים וחלקם יכלו גם להתכנס בתוך - - -

אופיר אקוניס: אבל הם לא התכנסו.

אמנון שפירא: במקום הזה אני לא רוצה להרחיב.

רוברט אילטוב: אנחנו מבקשים שתרחיב.

רוברט אילטוב: פה זה המקום להרחיב.

אופיר אקוניס: אנחנו חייבים לדעת את זה.

אופיר אקוניס: אמנון, אנחנו פה בשביל הדבר הזה.

אופיר אקוניס: אני מסכים עם חבר הכנסת אילטוב, אנחנו באמת רוצים להבין למה זה לא קרה.

אופיר אקוניס: אנחנו לא רוצים להגיע לאוקטובר ולשאול למה זה לא נעשה.

אופיר אקוניס: למה לא עמדנו בלוח הזמנים של יולי.

חמד עמאר: השימוע לגבי תחנות רוח פורסם ב-2009.

חמד עמאר: הובטח כי בראשית 2010 יפורסם התעריף ואני לא יודע שיש לנו תאריך.

חמד עמאר: זה אותו דבר, אנחנו נחכה.

אמנון שפירא: לא, לא.

אמנון שפירא: זה בדיוק מה שהסברתי.

אמנון שפירא: פורסם שימוע על בסיס תעריף רכיב יצור פלוס פרמיה ואני ביקשתי לשנות את זה בעקבות דברים שקרו במשק החשמל.

אמנון שפירא: רציתי להפוך את זה לתעריף שמבטיח ודאות ליזמות.

חמד עמאר: יש לך בעיה בכוח אדם?

חמד עמאר: יש לך חוסר בכוח אדם?

חמד עמאר: צריך עוד כוח אדם כדי לעמוד בזמנים?

חמד עמאר: או שזאת לא בעיה של כוח אדם.

רוברט אילטוב: הוא אומר שניתן לעמוד בזמנים.

אמנון שפירא: בואו נאמר שלגבי הפוטו-וולטאים הקטנים בוודאי, חשבתי שיש צורך לצאת לשימוע כבר בדצמבר.

אמנון שפירא: כיבדתי את בקשתו של שר התשתיות והמתנו למסמך המדיניות.

אמנון שפירא: גם אז, כפי שאמרתי, סברנו שיש להביא למצב שאנחנו יכולים לעבוד ב-100% ולתת את כל יעדי המדיניות.

אמנון שפירא: יש לנו כרגע מגבלות מבחינת החוק.

אמנון שפירא: משהוברר לי שהדיון הזה הוא דיון לא קצר, החלטתי שאנחנו יוצאים לשימוע עכשיו.

אופיר אקוניס: אנחנו מבינים.

אופיר אקוניס: חבר הכנסת אילטוב, מר שפירא ענה שהוא ביקש בדצמבר והמסמך הגיע בפברואר.

אופיר אקוניס: מי שמכיר את השר לנדאו, עוד משהיה במפלגה אחרת, אני בטוח שהוא עומד בכל המגבלות החוקיות ובתוך מסגרת החוק.

אופיר אקוניס: זה ברור שלם.

רוברט אילטוב: אני רק רוצה לציין שכל הזמן הוא נשאר במפלגה הנכונה.

אופיר אקוניס: לגבי ההסדרה עד סוף יולי, לגבי מבני ציבור.

אופיר אקוניס: אני חושב שהעדפה לפריפריה זה דבר חשוב.

אופיר אקוניס: גם מבני ציבור וגם גגות הבתים והגגות העסקיים.

אופיר אקוניס: אני מניח שאת כל הדברים האלה אתם מכניסים לתוך ההסדרה?

אופיר אקוניס: מנכ"ל המשרד הציג את זה כחלק מהמדיניות.

אמנון שפירא: זה חלק מהמגבלות שאנחנו מתמודדים מולן היום.

אמנון שפירא: אני יודע לתת תעריף לכמות מסוימת.

אמנון שפירא: אם רוצים 1,000 מגה ואט, אני יכול לתת מתוקף ביזור עלויות תעריף למכסות בתוך ה-1,000 העיקר שנגיע ל-1,000.

אמנון שפירא: אני לא יודע לתת תעריפים ללא מגבלה.

אמנון שפירא: אני לא יודע לתת תעריף למגזר מסוים.

אמנון שפירא: אני יודע לתת תעריף ל-350 מגה ואט.

אמנון שפירא: אני לא יודע לתת תעריף ל-300 מגה ואט פלוס 50 מגה ואט למגזר.

אמנון שפירא: אין לי את הכלים הללו בחוק.

אמנון שפירא: בחוק אסור לי ליצור את ההעדפה המגזרית.

אמנון שפירא: זה בדיוק הדיונים שאנחנו מקיימים כרגע, איך עושים את זה.

רוברט אילטוב: למה התכוונת כשאמרת שיש לך מגבלות של החוק?

אמנון שפירא: כרגע הסברתי.

רוברט אילטוב: בכל אופן, הייתי רוצה לדעת מה לוח הזמנים שאתה קבעת.

רוברט אילטוב: אני מבין שאתה לא יכול לעמוד בלוח הזמנים הזה.

רוברט אילטוב: כמה ישיבות ביצעת וכמה אתה מתכוון לבצע ומהן ההחלטות שהתקבלו כבר עכשיו?

אמנון שפירא: הקראתי כרגע את כל הסטאטוס של כל הדברים שנעשו.

אמנון שפירא: אם תרצה, אעביר לך את הדף.

רוברט אילטוב: כמה פעמים התכנסתם מאז פברואר?

רוברט אילטוב: מה ההחלטות שהתקבלו?

אמנון שפירא: בתוך הצוות המקצועי אנחנו מתכנסים עשרות פעמים, כמעט כל יום יושבים על הנושא הזה.

אמנון שפירא: היו ישיבות עם משרד התשתיות בנושא הזה.

רוברט אילטוב: מה ההחלטות שהתקבלו במליאה?

אמנון שפירא: המליאה מקבלת רק תעריפים ואמות מידה.

אמנון שפירא: אלה ההחלטות שעולות למליאה.

אמנון שפירא: כדי להגיע אליה אנחנו יוצאים תמיד להליך השקוף שנקרא שימוע.

אמנון שפירא: הרגע דיווחתי איזה שינויים עשינו ואיזה שינויים חזרו.

אמנון שפירא: אנחנו מעלים את זה למליאה.

אמנון שפירא: לגבי הסולאר-תרמי הגדול נגמר השימוע ועולה למליאה בשבועות הקרובים.

אמנון שפירא: עדכון פרמיה עולה למליאה בשבועות הקרובים.

אמנון שפירא: לגבי קביעת תעריף לטורבינות גז, אנחנו בהליך של שימוע.

אמנון שפירא: פרסמנו "קול קורא" מאז המדיניות.

אמנון שפירא: יש ישיבה גדולה שמתכנסת בשבוע הבא או בעוד שבועיים בנושא הזה.

אמנון שפירא: אנחנו מריצים את העניין.

חמד עמאר: יש מצב שנקבל מסמך ברור של התאריכים והתעריפים?

חמד עמאר: מתי הכול יתפרסם מתי הכול יתחיל לזוז קדימה כדי לעמוד ביעד של הממשלה?

אמנון שפירא: כן.

אמנון שפירא: אני מדגיש, במסגרת - - -

חמד עמאר: מתי אנחנו יכולים לקבל את המסמך הזה?

אמנון שפירא: בשבוע הבא אני אעביר לכם מסמך.

חמד עמאר: בשבוע הבא הוועדה תקבל מסמך שיש לנו תאריכים של התעריפים ואיך מתקדמים בנושא.

אמנון שפירא: תבין דבר אחד, יש לי מליאה.

אמנון שפירא: המליאה סוברנית להגיד לי שהיא רוצה עוד יום או דבר כזה.

אמנון שפירא: זאת בעיה לתת תאריכים ברזולוציות של יום.

חמד עמאר: אנחנו לא מדברים על יום, אנחנו מדברים על זמן.

חמד עמאר: ראית כמה זמן זה לקח בעניין תחנות רוח.

חמד עמאר: זה היה בדצמבר, אמרו בתחילת 2010 ועד היום אין תעריפים.

אמנון שפירא: זה לא נכון.

אמנון שפירא: אני מסביר לך, יש תעריפים בתוקף לרוח ויש אנשים שעובדים היום עם התעריפים האלה.

אמנון שפירא: אנחנו כל הזמן מטייבים את המערכת לצורך זה שיזמות תיכנס ונעמוד ביעדי הממשלה באנרגיות מתחדשות.

אמנון שפירא: הטיוב של המערכת וזה שאנחנו מיידעים את היזמים שאנחנו רוצים להגיע למצב טוב יותר או כלכלי יותר, אינו אומר שהתעריפים אינם בתוקף.

אמנון שפירא: התעריפים בתוקף עד לקביעת תעריפים אחרים.

חמד עמאר: אבל אדם שרוצה להשקיע כסף, לא יודע - - -

אופיר אקוניס: חבר הכנסת ישראל חסון, בבקשה.

ישראל חסון: ברשותכם, אני רוצה לשאול שתי שאלות.

ישראל חסון: בדיון כזה אני חייב שמישהו ימקד אותי.

ישראל חסון: אתה מסוגל עכשיו לומר לי מהם שלושה או ארבעה החסמים העיקריים, מבחינתך, לעידוד היזמות?

ישראל חסון: שנית.

ישראל חסון: נציגי הממשלה, תגידו לי למה אתם לא לוקחים חסם כל-כך אלמנטארי, כמו חוקי התכנון והבניה, ומשנים אותו בצורה יזומה?

ישראל חסון: אני פונה למשרד הפנים ולמשרד התשתיות.

ישראל חסון: היוזמה פה צריכה לבוא משני הכיוונים.

ישראל חסון: תגיד לי בבקשה, מהם החסמים שלך מפריעים לתת ליזמות לפרוץ?

אמנון שפירא: הכלי שלי הוא תעריפים והסדרה.

אמנון שפירא: בכלי הזה אני לא רואה כחסם.

אמנון שפירא: מהרגע שהוא מפורסם העסק עובד.

אמנון שפירא: במקום שלנו, במקום של הפוטו-וולטאים הקטנים, ששם יש מאסה גדולה של יזמות שרוצה להיכנס, אני חושב שהבעיה או החסם הוא הנושא של האישורים להיתרי בניה.

אמנון שפירא: נמצא פה משה והוא יכול להסביר.

ישראל חסון: עזוב, אני לא צריך עכשיו רזולוציה יותר גבוהה.

ישראל חסון: זה חוקי התכנון והבנייה.

ישראל חסון: מה הדבר השני?

אמנון שפירא: אני מבין שנושא הקרקעות עדיין לא פתור.

אופיר אקוניס: אתה מדבר על תמ"א 10?

אופיר אקוניס: מה, היא לא גמורה?

משה שטרית: בגדול, יש לנו הסדרות שהן תקפות.

משה שטרית: זאת אומרת, יש הסדרה פוטו-וולטאית שכולם מדברים עליה, 50 מגה ואט.

משה שטרית: המכסה העסקית נגמרה וכמו שאמנון אמר אנחנו יוצאים לשימוע של מכסה נוספת שתהיה עד 200 מגה ואט סך הכול.

משה שטרית: זאת הסדרה צרכנית שלא לקבל רישיון ייצור בגינה.

משה שטרית: יש לנו מכסה לבתים פרטיים, שבינתיים לא מוצתה.

משה שטרית: היזמים נמצאים פה ואני פונה אליהם, אנא היכנסו למכסה הזאת בתעריף גבוה.

לאה ורון: אולי תסביר לוועדה למה היזמים הפרטיים לא נכנסים למכסות של הגגות הפרטיים.

לאה ורון: אולי אתם תסבירו.

משה שטרית: יכול להיות שהיזמים צריכים להתאמץ קצת יותר.

משה שטרית: זאת לא מכסה של 50 קילו ואט פר אותו מתקן.

משה שטרית: אז צריך ללכת ולהוציא היתרי בנייה לאותו בית.

משה שטרית: מן הסתם, ההיקף הוא יותר קטן.

משה שטרית: מבחינה עסקית - - -

ישראל חסון: מאחר ואני אף-פעם לא מתבייש להגיד מה אני לא הבנתי, אז אני אגיד לך עכשיו מה הבנתי ותגיד אם הבנתי אותך נכון.

ישראל חסון: התקורות של יזם על בית אחד, הן ברמות כאלה שלא משתלם לו מול תפוקה נתונה מסוימת.

ישראל חסון: נכון?

ישראל חסון: אם היה מוסר החסם של חוקי התכנון והבנייה מה היתה הבעיה לרוץ עם זה.

ישראל חסון: כן או לא?

משה שטרית: מה שאתה אומר הוא נכון.

ישראל חסון: אני צודק או טועה?

משה שטרית: מכיוון שרוב העלויות של המתקן היא העלות של המודול עצמו, של התא הסולארי עצמו.

משה שטרית: למתקן קטן, העלות הסטטוטורית - - -

ישראל חסון: הבנתי אותך נכון?

ישראל חסון: אנחנו חוזרים עוד פעם לאותו חסם.

ישראל חסון: ממתי זיהינו את החסם הזה?

משה שטרית: המצב הזה קיים ממתי שיצאה ההסדרה לפני שנה.

ישראל חסון: סליחה, אתה רואה עין בעין עם האינטרס של השגת יעדי המשרד?

ישראל חסון: אז אני פונה פה לשלושת הגורמים.

ישראל חסון: אופיר, פשוט נשגב מבינתי.

ישראל חסון: אם אנחנו מזהים חסם כל-כך מרכזי שבפרטו הוא כמעט 80%, מה עשיתם?

ישראל חסון: אפשר לדעת מה נעשה?

ישראל חסון: זה כל מה שאני רוצה להבין.

ישראל חסון: מה נעשה בחסם הספציפי הזה?

זאב פרץ: ישנה חוות דעת משפטית של משרד הפנים, שאי-אפשר להקים על גגות של בתים.

זאב פרץ: מסרבים לקבל היתרים.

זאב פרץ: אנחנו קנינו חברה שמתמחה רק בתחום של בתים פרטיים ואי-אפשר.

זאב פרץ: יש חוות דעת של משרד הפנים שאי-אפשר.

אופיר אקוניס: זה היה זאב פרץ, מנכ"ל שחר אנרגיות.

אופיר אקוניס: אולי כדאי לשאול את החסם.

אופיר אקוניס: נציג משרד הפנים, אפרים שלאין, יש פה שורה של שאלות שנשאל משרד הפנים.

אופיר אקוניס: בנוסף, אומר פה מנהל רשות החשמל שהוא לא מכיר את חוות הדעת לגבי התקנה על בתים פרטיים.

אפרים שלאין: בתחילת דבריך שאלת מה נעשה בחצי שנה האחרונה.

אפרים שלאין: אני אפרט מה נעשה בחצי השנה האחרונה.

אפרים שלאין: המועצה הארצית לתכנון ובנייה אימצה מסמך מדיניות אחרי שהיא שמעה את כל מגוון הדעות.

אפרים שלאין: חודש אחר-כך הונח על שולחן המועצה הארצית תכנית תמ"א 10/ד10, תכנית מתאר ארצית שנועדה ליצור מסלול ברור לכל יזם.

אפרים שלאין: יש שלוש רמות של תכנון, ברמה המקומית, ברמה המחוזית וברמה הארצית.

אפרים שלאין: זה פונקציה של המיקום והאיתור של היוזמה.

אפרים שלאין: התכנית הזאת הועברה ל-45 יום להערות הוועדות המחוזיות והצגות לציבור.

אפרים שלאין: התקופה הזאת הסתיימה אתמול.

אפרים שלאין: במהלך התקופה הזאת מונה כבר על-ידי משרד הפנים חוקר לתכניות.

אפרים שלאין: חוקר זה אדם ששומע את ההשגות כדי לקצר את הליך הדיונים.

אפרים שלאין: תם המועד להגשת ההשגות וכבר אתמול החוקר קיבל את כל החומר.

אפרים שלאין: נקבעו שני שימועים, אחד בחודש מאי ואחד בחודש יוני, כדי שבחודש יולי, בישיבה ראשונה של המועצה הארצית, אפשר יהיה להביא את התכנית לאישור המועצה הארצית.

ישראל חסון: מה רוח התכנית?

אפרים שלאין: רוח התכנית היא מסלול לכל יוזמה, מהגג עד השטח הפתוח.

אפרים שלאין: היא נתנה אפשרות לכל יזם לדעת מה המסלול התכנוני שהוא צריך מהגג ועד השטח הפתוח.

אפרים שלאין: יש הרבה מאוד יוזמות, כמו שנאמר פה, על גגות.

אפרים שלאין: הכלי של תכנית מתאר ארצית מטרתו היתה להיכנס בכל נהלי התכניות התקפות ולהגיד שאם יש שטח שמיועד לתעשייה, אם יש מבנים שקיימים, להיכנס בטווח התכניות התקפות ולהגיד שמותר להקים עליהם מתקנים פוטו-וולטאים.

אפרים שלאין: מגישים היתר לוועדה המקומית והוועדה המקומית מוציאה את האישור.

ישראל חסון: אני חוזר ושאל אותך את השאלה בצורה מאוד ממוקדת.

ישראל חסון: אתה מחזיר אותי - אתה לא משחרר אותי ממסלול התכנון, אתה מחזיר אותי למסלול תכנון מקוצר?

ישראל חסון: זה מה שאתה עושה לי, נכון?

ישראל חסון: השאלה שנשאלה היא למה?

אפרים שלאין: כל פעולה בקרקע דורשת היתר.

ישראל חסון: סליחה.

ישראל חסון: שאלו פה מה השונות?

ישראל חסון: אם אני עכשיו מחליט לשים 7 דודי שמש אצלי בבית, אני צריך אישור שלך?

אופיר אקוניס: לא.

ישראל חסון: מה השוני?

ליאור דץ: לפי החוק אתה צריך היתר בניה מצומצם גם לדוד שמש.

ליאור דץ: זה שלא אוכפים את החוק, זה לא קשור לחוק התכנון והבנייה.

לאה ורון: גם מנוע של מזגן בחוץ צריך היתר בניה.

ליאור דץ: כל חיבור של קבע למבנה חייב היתר בניה.

ליאור דץ: רוצה הכנסת לשנות את הדין, שתשנה את הדין.

ישראל חסון: אני הולך להסגיר את עצמי למשטרה ברגע זה.

יעקב בכר: זה בדיוק העניין.

יעקב בכר: עושים פה שיקשוק אחד גדול.

יעקב בכר: במקום שקשוקה עושים סחוג.

יעקב בכר: מערבבים עניינים ומבלבלים את הדיון.

אפרים שלאין: אני רוצה להשלים את התמונה.

אפרים שלאין: תסתכל על חצי הכוס המלאה.

אפרים שלאין: תזכרו גם דבר אחד, עם כל הקהל הרחב שנמצא פה וכולו רוצה את האנרגיה המתחדשת, יש אנשים שאומרים שהמתקנים הגדולים האלה צורכים מאות ואלפי דונמים ויש קהל שגם על זה חס.

אפרים שלאין: מה שמערכת התכנון עשתה זה להגיד שבכל מקום שכבר אושר איזה שינוי יעוד או שיש איזה מבנה, קריאת הכיוון והאור הירוק זה להקים את המתקנים הפוטו-וולטאים.

אפרים שלאין: לכן זה בסמכות של ועדה מקומית, שזה המסלול הקצר ביותר, כמו כל פעולה שהצלחנו לבקש מהרשות המקומית שלו.

אפרים שלאין: שטחים עד 750 דונם זה בסמכות של ועדה מחוזית.

אפרים שלאין: ועדה מחוזית, מחוז דרום, כבר הקימה ועדת משנה ל"פרה-רולינג" שעוד לפני שהתמ"א תהיה מאושרת, כבר בחודש מאי הוועדה הזאת מתכנסת כדי לדון בבקשות.

אפרים שלאין: בתמ"א כתוב לכל יזם מה המסמכים שהוא צריך להגיש כולל הדרישות של המשרד להגנת הסביבה שכיום בדרך-כלל המשרד דורש אותם בדיון הראשון בוועדת התכנון.

אפרים שלאין: היום המשרד, בלחץ של השר להגנת הסביבה, כבר הכניס את זה בתוך המסמכים של התמ"א.

אפרים שלאין: כך שהמסלול לכל אחד מהיזמים פה הוא ברור.

אפרים שלאין: הוא יודע מה הדרך התכנונית אליו וגם המדיניות התכנונית היא מאוד מאוד ברורה.

יעקב בכר: זה לא נכון.

יעקב בכר: אומרים דברים לא נכונים.

יעקב בכר: כל מה שהוא אמר זה לא נכון, פשוט לא נכון.

דני דנן: היטלי השבחה על גג, עיריית קריית עקרון דורשת על 4 קילוואט היטל השבחה על גג.

דני דנן: הוועדות פזורות, אין איזה כוח אחיד וכל אחד דורש דברים אחרים.

אפרים שלאין: בנושא של מדיניות התכנון לא התייחסתי לדברים אחרים שהם באחריות משרד הפנים ובטיפול משרד הפנים, אם זה ארנונה, היטלים או דברים כאלה, שזה טיפול אחר.

אפרים שלאין: היתה פה שאלה לגבי החצי שנה אחרונה.

אפרים שלאין: אני ישבתי פה בדצמבר.

אפרים שלאין: התחייבנו ואני חושב שאנחנו עומדים בצורה נאותה בכל מה שהתחייבנו פה לפני חצי שנה.

אופיר אקוניס: איתן פרנס, מאיגוד חברות אנרגיה מתחדשות בישראל, בבקשה.

אופיר אקוניס: אחריו חזי קוגלר, איחוד האנרגיה הנקייה בישראל.

איתן פרנס: אני מברך את יושב הראש ואת חברי הוועדה.

איתן פרנס: צריך לשים את הדברים על השולחן, אדוני היושב ראש.

איתן פרנס: ישראל של שנת 2010 היא מדינת פחם ונפט.

איתן פרנס: יושבים כאן אנשים ממשרדי התכנון וממנהל התכנון, יושבים כאן נכבדים, יושבים כאן אנשים מרשות החשמל.

איתן פרנס: האמת היא שבישראל שלנו, בשנת 2010, לא ניתן היום להוציא היתר בניה על גג של בית פרטי.

איתן פרנס: מנהל התכנון קבע מטבע לפני שנה שבכל יעוד קרקע של ישראל שתרצה לייצר בו חשמל תצטרך ללכת במסלול תכנוני שאליו תגיע רק לאחר שתאושר תמ"א.

איתן פרנס: אם מראש היו תופסים את זה והיה תיקון חוק, לא היינו נמצאים איפה שאנחנו היום.

איתן פרנס: כולם חנוקים מחכים לתמ"א.

איתן פרנס: נמצא כאן אפרים שלאין.

איתן פרנס: לגבי טורבינות רוח, בכל תכניות המתאר של ישראל היום יש מגבלה על גובה קרקע.

איתן פרנס: שוב מנהל התכנון שולח אותנו למסלול של תמ"א שיסתיים עוד שנתיים כדי שבסופו של דבר יהיה אפשר להקים טורבינות רוח בישראל.

איתן פרנס: אנחנו רק בתחילת הדרך כאן ועכשיו רק התחיל השיח בין מנהל התכנון למשרד התשתיות על איפה יהיה אפשר להקים טורבינה.

איתן פרנס: אבל זה לא הדיון של היום ואני מבקש מהוועדה הנכבדה להתמקד בנזק האדיר שמדינת ישראל גורמת ליזמות שלה.

איתן פרנס: נשלחו כאן חיל חלוץ של יזמים לפי החלטה 4450, שישראל רוצה להגיע ליעדים של10% בתוך פחות מ-10 שנים ובתוך פחות מ-4 שנים ליעדים של 5%.

איתן פרנס: מדובר באלפי מגה ואטים.

איתן פרנס: אדוני היושב ראש, הזכרת כאן נתון.

איתן פרנס: ישראל הצליחה בשנתיים להגיע ל-22 מגה ואט.

איתן פרנס: זה דבר חמור ביותר, מדובר בכישלון לאומי.

יעקב בכר: כישלון טוטאלי בכל קנה מידה.

איתן פרנס: אדוני, 22 מגה ואט מדברים בשם עצמם.

איתן פרנס: אני רוצה להתמקד עוד יותר.

איתן פרנס: איפה אנחנו נמצאים היום?

איתן פרנס: היינו כאן ב-30.12.

איתן פרנס: האצבע המאשימה מופנית לממשלת ישראל, לא לרשות החשמל ולא למשרד התשתיות.

איתן פרנס: השניים היו צריכים לעבוד יחד מהרגע שיצאו מהדיון כאן.

איתן פרנס: השאלות המשפטיות שהם מעלים היום, היו צריכים לעלות ביום א' ולא בחודש מאי.

איתן פרנס: אז אנחנו נמצאים היום עם לוח זמנים חדש ל-30.7, שעוד פעם לא יחייב אף אחד והוא רק התחלה של שימוע ומי יודע מתי יסתיים השימוע.

איתן פרנס: אני אומר לכם שהיזמות הזאת, שאיגוד חברות אנרגיה מתחדשת נושא על גבו, מעסיקה היום למעלה מ-1,000 איש והיא עתידה, כמו בכל מקום נורמאלי בעולם להעסיק מאות אלפי אנשים.

איתן פרנס: האנרגיה המתחדשת הפוטו-וולטאית שינתה את עולם האנרגיה המתחדשת.

איתן פרנס: המשאבים האלה של האנרגיה הסולארית עוברים לפריפריה ויכולים להוביל לצמיחה כלכלית, חברתית.

איתן פרנס: אין דבר כזה כדוגמתו.

איתן פרנס: לא קרה כדבר הזה בעשורים האחרונים, תהליך עולמי כזה כמו שקורה עכשיו.

איתן פרנס: ישראל מסרבת להיכנס לעולם הגלובאלי הירוק והיא תהיה חייבת, אבל עכשיו ברגע זה פוגעים האלה שהלכו להיות חיל החלוץ לסייע בידה.

איתן פרנס: אני מבקש מהוועדה הזאת לא רק לקבוע לוח זמנים.

איתן פרנס: אנחנו מבקשים ממש להציל את הענף הצעיר הזה שמדינת ישראל הקימה ועכשיו היא הורגת אותו בגלל ויכוחים שעורכי דין מנהלים אותם בין שני משרדי ממשלה.

איתן פרנס: תודה רבה.

חזי קוגלר: אדוני, אני רואה לנכון לברך על זה ששמענו בשורה מרשות החשמל שהיא כן מיישמת את מדיניותו של שר התשתיות הלאומיות.

חזי קוגלר: אם אכן זה יצא לפועל הלכה למעשה, יש אולי מקום לתקווה.

חזי קוגלר: שמענו גם כן את הבעיות בתחום של תכנון.

חזי קוגלר: אבל, האמת היא שהמצב הוא הרבה יותר מורכב מזה.

חזי קוגלר: גם הצעד התכנוני שאפרים תיאר אותו, שהוא באמת צעד טוב לקידום - - -

רוברט אילטוב: רק רגע, אני רוצה להבהיר.

רוברט אילטוב: יש פה מספר דוברים ואנחנו ממשיכים עד השעה 11:00.

רוברט אילטוב: לכן אני מבקש בקצרה.

חזי קוגלר: התמ"א התכנוני שאפרים מתייחס אליו, לצערי לא מסתיים היום בוועדה המחוזית המיוחדת שהוקמה לצורך היישום של זה.

חזי קוגלר: כל משרד עושה כראות עיניו.

חזי קוגלר: משרד החקלאות החליט שהוא גם כן מוציא נהלים חדשים, מנהל מקרקעי ישראל החליט להוציא נהלים חדשים.

חזי קוגלר: המשרד להגנת הסביבה החליט שהוא מוציא נהלים חדשים.

חזי קוגלר: למעשה, כל הליך המקוצר, שזאת הכוונה של המשרדים הממשלתיים, בראשותו של מנהל התכנון הופך להיות הליך כל-כך ארוך ומסורבל שאין שום סיכוי שהיוזמות האלה שהאנשים מגישים וכל הבקשות שלהם מרשות החשמל, יוכלו לממש אותם.

חזי קוגלר: אנחנו רואים שכל אחד עושה כראות עיניו ואף אחד לא כפוף לגורם אחד ספציפי.

חזי קוגלר: זה אינהרנטי בתוך המערכת ואני מכיר את זה מבפנים.

חזי קוגלר: לדעתי, הגוף הזה צריך לקחת את הדברים האלה בידיים.

חזי קוגלר: חבר הכנסת חנין התחיל את הדבר הזה ביוזמה של חוק משלו.

חזי קוגלר: המדינות היחידות בעולם שהצליחו בנושא הזה הכניסו את כל הסמכויות ואת כל ההנחיות מתחת למסגרת תחיקתית אחת שמפרטת את המכסות, התעריפים, ההליכים הסטטוטוריים, מה יהיו ההליכים להוצאה של היתרים.

חזי קוגלר: לדעתי צריך להיות בישראל חוק לאנרגיות מתחדשות שלא קובע רק יעדים כלליים, כמו שנעשה בהחלטת הממשלה, מבורכת ככל שתהיה, אלא שיהיה חוק מאוד מפורט.

חזי קוגלר: זה מה שהגוף הזה צריך לעשות ביוזמה פרטית.

חזי קוגלר: באיחוד שלנו אנחנו מגבשים חוק כזה, אנחנו נניח על השולחן של חברי הכנסת, נזמין אתכם שתצטרפו ליוזמה הזאת ובזה נוכל לשים סוף לכל המריבות וחילוקי הדעות והשוני בהשקפות עולם.

קריאה: חזי, היה צריך לעשות את זה לפני שנתיים כשהיית מנכ"ל.

חזי קוגלר: אני גם מציע שייקבע מועד ספציפי לביצוע החלטות של ההחלטות או של הצפי של לוח הזמנים.

חזי קוגלר: שמענו שהשר קבע עכשיו את התאריך של ה-30.7.

חזי קוגלר: רשות החשמל יכולה לעמוד בזה, מנהל התכנון יעמוד בזה.

חזי קוגלר: שיהיה דיון בוועדה הזאת לפני סוף אותו חודש כדי לוודא שכולם עמדו ביעד.

גבי ברזילי: אני מנהל המטה של המרכז לשלטון המקומי.

גבי ברזילי: בנושא החסמים של היתרי הבניה, הודענו רשמית לראש מנהל התכנון במשרד הפנים שאנחנו בנושא של תאים פוטו-וולטאים בבתים פרטיים, הודענו שהעמדה שלנו היא ללכת על מסלול הקצר ביותר למתן היתר בניה.

גבי ברזילי: הודענו את זה עוד לפני שנה וחצי או שנתיים, בדיון לקראת הנושא הזה.

גבי ברזילי: בנושא של מכסות.

גבי ברזילי: מדברים פה על שטחים להתקנת תאים פוטו-וולטאים.

גבי ברזילי: רשויות מקומיות הן בעלות גגות שמאפשרים הקמת תאים פוטו-וולטאים עליהם.

גבי ברזילי: הרשות המקומית רוצה להיות יזמית בנושא הזה.

גבי ברזילי: הבעיה היא שרשות מקומית כשהיא מתמודדות מול יזמים פרטיים – רשות מקומית היא גוף כבד, היא נושאת מטוסים, כפופה להוראות רגולאטוריות של המדינה.

גבי ברזילי: עד שהיא מצליחה לקדם עצמה לקראת הגשת בקשה נגמרות המכסות וזה מה שקרה בסיבוב הקודם.

גבי ברזילי: פנינו לשר התשתיות שהבין לליבנו והודיע על הקצאה למגזר הציבורי של 30 מגה ואט.

גבי ברזילי: כל בקשתנו היא, שרשות החשמל תתרגם את זה למעשים.

רוברט אילטוב: זאב פרץ, מנכ"ל שחר אנרגיה, בבקשה.

זאב פרץ: אנחנו מבקשים שישחררו את החסמים למערכות הקטנות.

זאב פרץ: היום אנחנו פשוט לא מצליחים להעביר בקשות בוועדות כי ישנה חוות דעת שלא מאפשרת אישורים.

זאב פרץ: דבר שני, אנחנו מבקשים שההחלטה של רשות החשמל – אני מקווה שהבנתי אותה נכון.

זאב פרץ: אמנון שפירא יו"ר הרשות אמר שישנם כל מיני עיכובים משפטיים להעביר את החלטת מדיניות הממשלה.

זאב פרץ: אני מקווה שאין כאלה ואם יש כדאי שהוא יגיד אותם עכשיו כדי שלא יתברר בעוד שבועיים שלושה שלא יכולים לקבוע מכסה ותעריף.

זאב פרץ: הייתי מבקש מהוועדה שתשאל אותו אם יש חסמים שמונעים ממנו לקבל החלטה.

זאב פרץ: אם אין חסמים כאלה, אז שיוציאו לשימוע תוך שבוע שבועיים ולא בסוף יולי.

רוברט אילטוב: אתה יכול לענות לו?

רוברט אילטוב: מה לוח הזמנים ואם יש חסמים?

אמנון שפירא: פירטתי את הבעיות שנובעות מתוך מסמך המדיניות.

אמנון שפירא: אם מבקשים ממני 300 מגה ואט של מכסה ועוד 50 מגה ואט למישהו אחר, על-פי חוק אסור לי לעשות את זה.

אמנון שפירא: אני יכול לתת תעריף ל-350 מגה ואט.

אמנון שפירא: .

זאב פרץ: אז למה אתה לא נותן ל-300.

אמנון שפירא: את ה-300 יש.

אמנון שפירא: ב-14.2 יצאה מדיניות ממשלה.

רוברט אילטוב: היתה לך חצי שנה לפתור את הבעיות שלך מול מסמך המדיניות.

רוברט אילטוב: עכשיו אין לנו זמן.

רוברט אילטוב: אני מבקש ממך לוח זמנים, תוך זמן קצר להביא לוועדה ולהתחיל לטפל בנושא הזה.

רוברט אילטוב: תוך כדי זה תגשר על כל הפערים שיש לך, אם זה ענייני או לא ענייני, את הוועדה זה כרגע לא מעניין.

רוברט אילטוב: אנחנו צריכים לצאת לדרך.

רוברט אילטוב: לכן אתה תגשר על הפערים ואתה תבצע את המדיניות כפי שהיא כתובה.

רוברט אילטוב: כך מתנהלת המדינה, מה לעשות.

רוברט אילטוב: יש ממשלה וצריכים לקיים את מדיניות הממשלה.

ליאור דץ: זה כבר דיון שני בכנסת ונראה לי שמרוב לוביסטים הפכנו את השקשוקה לסחוג.

ליאור דץ: חבר'ה, צריך להתמקד בעניין ולא לקפוץ על אנשי המקצוע במשרדים.

ליאור דץ: לא יכולים לקחת את האנרגיה הסולארית והירוקה ולצחצח את כל האידיאולוגיות ואת כל האידיאולוגיות של מדינת ישראל.

ליאור דץ: אם לא מבינים את זה, זאת הבעיה הכי גדולה.

ליאור דץ: לא יכול להיות ששר התשתיות ירצה לפתור את בעיות הפריפריה, שר החקלאות ירצה לבוא חשבון עם הקיבוצים שיחזירו קרקעות, והקיבוצים ירצו לעקוף את בג"צ הקיבוצים.

רוברט אילטוב: אני רוצה להגיד לך שאנחנו נבחרים על-ידי העם והעם קובע את מי הוא רוצה לבחור.

רוברט אילטוב: כך הם גם מביאים את מדיניותם לידי ביטוי וזאת מדיניות הממשלה.

רוברט אילטוב: הפקידים צריכים לבצע את מדיניות הממשלה.

ליאור דץ: אין בעיה.

ליאור דץ: אני רוצה לחדד את העניין.

ליאור דץ: יש חוקים במדינת ישראל ולא ניתן על-ידי הסדרה בתחום החשמל לפתור את בעיית האבטלה של הפריפריה.

ליאור דץ: צריך להבין את המשטר החוקי במדינת ישראל.

ליאור דץ: אין בעיה שכנסת ישראל תחוקק חוקים וכך צריך לעשות.

ליאור דץ: אבל לא יכולים לבוא לרשות החשמל ולדרוש ממנה דברים שהם מנוגדים כנראה לחוק וכנראה גם לתקנות של מדינת ישראל.

ליאור דץ: אי-אפשר לבוא לאפרים שלאין ולהגיד לו: תיתן לאנשים להוציא היתרי בנייה לא חוקיים.

ליאור דץ: מדינת ישראל יש לה ריבון ויש מחוקק.

ליאור דץ: אני רוצה להגיד שמבלבלים אתכם בכל מיני מספרים.

ליאור דץ: בגרמניה, איטליה, צרפת, ההסדרה היתה פשוטה כי לא באו לספסר בקרקע.

ליאור דץ: לא באו כל מיני אינטרסנטים שבאו לתפוס את האנרגיה הירוקה ולתפוס משאבים של המדינה.

ליאור דץ: שם הלכו על גגות ולא סתם.

ליאור דץ: הלכו על גגות תוך כדי העדפה תעריפית והעדפה סטטוטורית כי הסטטוטוריה קלה יותר בגגות.

ליאור דץ: עכשיו בא כל אחד עם העניינים שלו ומנסים לדחוף לכם בתוך ההסדרה.

ליאור דץ: להערכתי, רשות החשמל יכולה מחר בבוקר להוציא התקנות, אם לא יפילו עליהם הסדרה שהכנסת צריכה להסדיר אותה ולא רשות החשמל.

ליאור דץ: רשות החשמל עוסקת בחשמל והמדיניות של השר צריכה לעסוק בחשמל מול הרשות.

ליאור דץ: רוצה שר התשתיות להעדיף את הפריפריה, תוציאו חוק עידוד פריפריה לחשמל.

ליאור דץ: מה זה קשור להסדרה תעריפית למכסות?

ליאור דץ: מחר תצא הסדרה כזאת, יבואו 15 הרשויות, תבוא עיריית חיפה ותגיש בג"צ בטענה שזאת אפליה אסורה.

ליאור דץ: בשביל זה יש חוקי יסוד.

ליאור דץ: אי-אפשר להפלות בדרך חקיקת משנה.

ליאור דץ: אם לא תבינו את העניין הזה וכל הזמן תצעקו על הפקידים ולא תבואו גם אל קובעי המדיניות, שלא יעסקו רק בפוליטיקה.

ליאור דץ: רוצים אנרגיה ירוקה, בואו נעשה אנרגיה ירוקה.

ליאור דץ: רוצים לפתור את בעיות הפריפריה, נפתור את בעיות הפריפריה, אבל אי-אפשר לעשות שקשוקה וסחוג מכל דבר.

רוברט אילטוב: עדי מינץ.

עדי מינץ: אני פה בכובע של יו"ר מליאת מועצת יש"ע.

עדי מינץ: אני רוצה לומר שהמרחב הזמין והטוב ביותר לאנרגיות מתחדשות זה ביהודה ושומרון.

עדי מינץ: הקרקעות ביהודה ושומרון לא מנוצלות.

עדי מינץ: הגגות ביהודה ושומרון לא מנוצלות.

עדי מינץ: בדין קבע השר מדיניות של 2 מגה של אפליה מתקנת ביהודה ושומרון.

עדי מינץ: עד היום זה לא בא לידי ביטוי ולא בוצע.

עדי מינץ: אין שום סיבה שבעולם למה 2 מגה, שזה הדבר המינימאלי, עד היום הדבר הזה לא קיים ועדיין לא ניתן לביצוע.

עדי מינץ: הייתי שמח אם היינו שומעים תשובות לשאלה הזאת.

עדי מינץ: דבר נוסף זאת ההסדרה הבינונית.

עדי מינץ: הסדרה בינונית יצאה ב-1.1 בינואר שנה זאת בכל רחבי הארץ.

עדי מינץ: שמענו שיש כבר 150 חברות שנרשמו לנושא הזה.

עדי מינץ: עד היום אין ביש"ע צו שמאפשר ביצוע של ההסדרה הבינונית.

עדי מינץ: אין לכך שום סיבה שבעולם.

עדי מינץ: עם כל הכבוד למשרד הביטחון ולמנהל האזרחי, אני חושב שהגיע הזמן שגם הכנסת, גם משרד התשתיות – אני יודע שהמנכ"ל ביקר אתמול בדרום הר חברון.

עדי מינץ: צריך לפתוח את החסמים כדי שהעסק הזה יוכל להתקיים ולרוץ הלאה.

עדי מינץ: לגבי אנרגיית רוח.

עדי מינץ: המרחב הטוב ביותר שקיים, אין ספק שהוא בגב ההר.

קריאה: חכה לתמ"א בעוד שנתיים.

עדי מינץ: גם בעניין הזה צריך לפתוח את האפשרות הזאת.

עדי מינץ: ישנם דברים זמינים, ישנם מקומות זמינים לדבר הזה.

עדי מינץ: אגב, אני אשמח מאוד לבצע חבירות יחד עם הרשות הפלסטינית ויחד עם הערבים.

עדי מינץ: בסופו של דבר אנחנו חיים בכברת ארץ אחת וצריך להוביל מהלך גדול של אנרגיה מתחדשת.

עדי מינץ: הדבר האחרון, שהעלה פה הבחור אבל לא אמר אותו בצורה מספיק יסודית.

עדי מינץ: אני מתמודד היום מול הרבה רשויות מקומיות שיוצאות למכרזים ורוצות להקים מערכות סולאריות על מבני הציבור שלהם.

עדי מינץ: ישנה תקנה של 5 שנים, שלא מאפשרת התקשרות של הרשות למעלה מ-5 שנים.

עדי מינץ: דיברתי על זה גם עם שר הפנים.

עדי מינץ: הדברים האלה חייבים להסתכם ולהסתיים.

עדי מינץ: ברור שהמהלך הזה של אנרגיה מתחדשת, הוא מהלך של 20 שנה.

עדי מינץ: כל מודל עסקי אחר, הוא כרגע לא רלוונטי.

עדי מינץ: את זה חייבים לפתוח ולאפשר את ההתקשרות הזאת למשך 20 שנה.

עדי מינץ: תודה.

רוברט אילטוב: יש לנו הרבה דוברים ואני רוצה לתת זכות דיבור לכולם.

רוברט אילטוב: הגברת טלי נחושתן, בבקשה.

רוברט אילטוב: הדובר הבא, חבר הכנסת דב חנין.

טלי נחושתן: אני משיכון ובינוי סולאריה.

טלי נחושתן: הגעתי לכאן בשם כל הלקוחות שלנו ובשם הלקוחות שהתכוונו והתעתדו להצטרף להסדרה הצרכנית.

טלי נחושתן: הם איבדו את האמון שלהם בענף הזה.

טלי נחושתן: בישיבה הקודמת אמרתי שחלק מהלקוחות מתכוונים להמתין ולחכות ולראות.

טלי נחושתן: היום יש לכל הענף ביטולים גורפים של עסקאות, לצרכנים האלה שכבר לקחו התחייבויות בבנקים ועשו השקעות כספיות בנכסים שלהם על-מנת לקלוט את המערכות הסולאריות שלא באו ולא הגיעו.

טלי נחושתן: עקב זה שאין תעריף, נגרמו נזקים כספיים אדירים לצרכנים וכמובן לכל החברות.

טלי נחושתן: החברות בענף מחזיקות עובדים בכוח ועוד מעט ייגמר להם הכוח.

טלי נחושתן: העובדים האלה ממתינים לפרסומה של מכסה שלא מגיעה.

טלי נחושתן: אני מצטרפת לאיתן ולכל הגורמים ומבקשת שיקדימו את לוחות הזמנים שפרסם משרד התשתיות, על-מנת לפרסם את התעריף הרבה יותר מהר מה-30.7.

טלי נחושתן: אנחנו בשיכון ובינוי גם יזמים בעצמנו.

טלי נחושתן: אנחנו מאמינים שהמדיניות שפרסם משרד התשתיות נכונה ומשלבת בין קרקעות לבין גגות.

טלי נחושתן: בלי קרקעות, המדינה לא תגיע ליעדים שהציבה לעצמה ואפשר וצריך לשלב בין קרקעות בייעוד מתאים לבין גגות.

טלי נחושתן: אחרת המדינה לא תגיע ליעדים שהיא הציבה לעצמה.

דב חנין: תודה רבה אדוני היושב ראש.

דב חנין: זה לא דיון ראשון שאנחנו מקיימים בוועדה בנושא הזה.

דב חנין: כמי שעוקב מקרוב אחרי מה שמתרחש בתחום, אני רוצה לשתף אתכם בהערכתי, הפסימית במידה רבה.

דב חנין: אנחנו מתמודדים פה עם תחום, שמצד אחד יש אינטרסים לאומי מאוד גדול לקדם אותו, ומצד שני, אנחנו תקועים במגוון רחב של בעיות.

דב חנין: אלה בעיות מורכבות אגב, לא בעיות פשוטות.

דב חנין: יש בעיות של אינטרסים, יש שיקולים תכנוניים.

דב חנין: ברור לכולנו גם שאם נישען על השוק, לא נצליח להתקדם בעניין הזה כי יש כאן כשל שוק מובהק.

דב חנין: יש כשל שוק שהוא מתבטא בחוסר הלימה בין האינטרס שלנו לטווח ארוך, לבין התחשיבים הכלכליים של מה שאפשרי וכדאי לעשות בטווח המיידי והקרוב.

דב חנין: לכן אני אומר לכם את זה באופן מאוד חד-משמעי.

דב חנין: הנושא הזה מחייב הסדר כולל בדרך של חקיקה ראשית.

דב חנין: אני לא מזלזל בהחלטות שמתקבלות.

דב חנין: אני לא מזלזל בכוונות הטובות של הגורמים השונים שנמצאים מסביב לשולחן.

דב חנין: אני גם ער לויכוחים שמתנהלים ביניהם ואני בהחלט מבין את השיקולים השונים של הגורמים השונים שמעורבים.

דב חנין: אני לא בא כרגע לתלות אשמה במישהו.

דב חנין: אבל, יש פה שאלות שבסופו של דבר המערכת הדמוקרטית חייבת להסדיר אותם בדרך של הסדר כולל.

דב חנין: כל השיקולים צריכים בויכוח ובעימות, צריכים לבוא לשולחנה של הכנסת והכנסת צריכה להחליט מה אנחנו כמחוקקים שנבחרו על הציבור, מה אנחנו מעדיפים ואיך אנחנו רואים את ההסדר הראשי.

דב חנין: אנחנו לא יכולים לבוא בטענות לגופים שעושים את תפקידם לפי מיטב הכרתם ולפי החוק הקיים, לבוא אלינם ולומר להם: למה אתם פועלים כך?

דב חנין: הם פועלים לפי החוק שקיים היום.

דב חנין: הכנסת לא יכולה, אסור לה להשתחרר מאחריות בעניין הזה.

דב חנין: זאת היתה אמירה יותר פסימית אבל אני רוצה לומר לכם גם משהו אופטימי.

דב חנין: הגעתי לכאן מדיון של ועדת הפנים שעוסקת בצד השני של אותה משוואה, התייעלות אנרגטית.

דב חנין: שם הגענו להתקדמות אדירה עם כל הגורמים המעורבים, משרד התשתיות, משרד האוצר, משרד המשפטים, מתוך הבנה שאין ברירה, אנחנו חייבים חקיקה ראשית כדי לייצר החלפת דיסקט ושינוי גישה בתוך המערכת לעניין הזה.

דב חנין: אם אנחנו נצליח את אותה גישה שקיימת היום בתחום התייעלות אנרגיה, שהיא שיתוף פעולה, עבודה משותפת, הבאת כל השיקולים לשולחנה של הכנסת.

דב חנין: אם את הגישה הזאת אנחנו נצליח לעשות גם בתחום של אנרגיה מתחדשת, אנחנו נוכל להביא שינוי במצב הזה.

דב חנין: זה לא צריך לקחת הרבה זמן.

דב חנין: נעשתה המון עבודה מקצועית על-ידי גורמים שונים, שגם נמצאים מסביב לשולחן הזה.

דב חנין: הרעיונות מאוד בשלים.

דב חנין: בואו נפגיש את הרעיונות האלה.

דב חנין: אם הממשלה מוכנה להרים את הכדור הזה ולהביא הצעת חוק ממשלתית בתוך חודש חודשיים, אנחנו נברך על זה.

דב חנין: אם זה לא אפשרי, אנחנו נקדם את זה בחקיקה פרטית, אבל ברוח של הידברות עם הממשלה.

דב חנין: אין פה שום מטרה להביך מישהו.

דב חנין: המטרה היא לייצר הסדר כולל, מקיף, שחייב להיות בחוק.

רוברט אילטוב: חבר הכנסת עמיר פרץ, בבקשה.

עמיר פרץ: אדוני היושב ראש, אני מצטער שלא שמעתי את הסקירה.

עמיר פרץ: אני בהחלט חושב שאנחנו עומדים בפני צומת דרכים וצריך להחליט.

עמיר פרץ: אני מאלה, שעם כל הסכנות הטמונות בשאלות לא פשוטות של איך מגנים על השלכות סביבתיות ואיך אנחנו מוצאים עצמנו בנקודה ארכימדית שלא מאבדים את השליטה לחלוטין, אני חושב שהעניין של קרקעות הוא קריטי.

עמיר פרץ: אנחנו חייבים לתת לעניין – אי-אפשר להמשיך במצב שבעצם רוב הפעילות נמצאת בעניין הזה של הגגות.

עמיר פרץ: אני לא חושב שיש איזו ביקורת קשה מידי על הדינאמיקה שזה יוצר.

עמיר פרץ: אמנם זה בטל בשישים מול ההיקפים הנדרשים אבל בכל זאת זה כיוון נכון.

עמיר פרץ: יחד עם זאת, הגשתי הצעת חוק, שהיא הצעת חוק גורפת שאומרת שבעצם הקצאת קרקע לעניין של אנרגיה חלופית, אנרגיה מתחדשת, תהיה כחקלאות מתחדשת.

עמיר פרץ: זאת אומרת, אזורים שמראש הוגדרו כאזורים חקלאיים, שלא עכשיו נתחיל את הויכוח האם מדובר בשינוי יעוד לאזורים תעשייתיים ולאזורים במעמד אחר אלא להגדיר את האנרגיה המתחדשת כחקלאות מתחדשת.

עמיר פרץ: זה יהיה לנו יותר קל.

עמיר פרץ: זה עדיין יהיה בשליטה כמובן של המנהל והקצאות - - -

רוברט אילטוב: גידולי באטריות.

עמיר פרץ: זה לא עניין של גידולי באטריות.

עמיר פרץ: בסוף, אם תרצה לתת לכל האזורים האלה בערבה מעמד אחר ולהתחיל לשנות ייעוד, אני מניח שנצא את עצמנו מתגלגלים הרבה מאוד זמן.

עמיר פרץ: מה לעשות?

עמיר פרץ: מדינת ישראל מפגרת בעניין הזה.

עמיר פרץ: היא היתה צריכה להיות חלוצה בכל הסיפור.

עמיר פרץ: היא היתה צריכה להתחיל עם כל העניין לפני עשרות שנים ולא היתה מוצאת עצמה בפני שוקת שבורה, שהיחס בתמהיל הייצור, בין ייצור האנרגיה באופן המוכר לנו לבין יצור של אנרגיות אחרות, הוא תמהיל בלתי הגיוני מול כל מדינה אחרת.

עמיר פרץ: לכן אין לנו ברירה אלא לנקוט בפעולות שיצמצמו בקצת את הפער שאנחנו נמצאים בו.

עמיר פרץ: בסופו של דבר, צריך לתת תשובה לכל אותם משקיעים ולמשקיעים בפוטנציה.

עמיר פרץ: אנחנו רוצים אותם או לא רוצים אותם?

עמיר פרץ: אם מדינת ישראל תחליט אסטרטגית שהיא לא מוכנה ליצור חוות של פלטות זכוכית - - -

רוברט אילטוב: את זה לא אמרתי.

עמיר פרץ: יכול להיות, זה בסדר.

עמיר פרץ: אבל עקרונית, צריך להגיד: תפסיקו לבזבז זמן ואנרגיה, תתעסקו בדברים אחרים.

עמיר פרץ: אנחנו רוצים שהאופי שלנו יהיה שונה לחלוטין ומעדיפים דבר אחר.

עמיר פרץ: אבל אי-אפשר לפסוח על כל הסעיפים.

עמיר פרץ: צריך להחליט ולקדם את ההחלטה.

רוברט אילטוב: אני רוצה לתת רשות דיבור לעוד שלושה דוברים.

רוברט אילטוב: אני מבקש לא לחזור על הדברים.

רוברט אילטוב: יוסף אברמוביץ ואחר-כך פלד ברקאי.

יוסף אברמוביץ: בשם רוב הקיבוצים בערבה ובשם מספר מכובד של קיבוצים בנגב בשם "סימנס" העולמי וקרן הקיימת לישראל, אנחנו באמת רוצים להגיד תודה לשיתוף הפעולה המקצועי של רשות החשמל, אמנון, עודד, משה, הילה ואחרים ומשרד התשתיות, על עדכון רישיון ראשון במדינת ישראל בקיבוץ קטורה, 4.9 מגה ואט, אף על פי שכל ההתחלות קשות, אני אופטימי לתחום עצמו אבל בתנאי אחד: יש החלטת ממשלה על 5% ב-2014 שזה 1,400 מגה ואט.

יוסף אברמוביץ: השאלה, איך נגיע כולנו לשם?

יוסף אברמוביץ: התשובה שאמנון נתן היא נכונה, דהיינו, מכסות ותעריפים.

יוסף אברמוביץ: אבל מה העניין?

יוסף אברמוביץ: אין שום קשר בין המכסות שעכשיו הולכות לצאת לדרך בשביל תרמו סולאר ובין המטרות של הממשלה.

יוסף אברמוביץ: למה אין קשר?

יוסף אברמוביץ: בשביל תרמו סולאר זה לוקח 5-7 שנים לאשר ולבנות תחנה גדולה של תרמו סולאר וצריכה להיות תחנה גדולה.

יוסף אברמוביץ: השאלה מה הפיתרון?

יוסף אברמוביץ: איך נגיע כולנו ליעד של 5%?

יוסף אברמוביץ: זה ברור כבר, יש לנו כבר קצה של הצלחה, 141 בקשות לרישיונות אחרי כמה חודשים.

יוסף אברמוביץ: כל הכבוד, כל הכבוד.

יוסף אברמוביץ: אז יש לנו פה רמז מה לעשות.

יוסף אברמוביץ: אבל אין מכסה.

יוסף אברמוביץ: אמרתם שאתם רוצים לעשות מכרז על עוד 10 אתרים, כל הכבוד.

יוסף אברמוביץ: אבל עם מכסה ועם תעריפים.

יוסף אברמוביץ: אז ברור מה הפיתרון ואיך נגיע ל-5%.

יוסף אברמוביץ: צריכים לקחת את המכסה של 300 מגה ואט, ולהעלות לג'יגה ואט לפחות, כי יש ביקוש, יש יזמים, יש קיבוצים ומושבים ויש שטחים שאפשר לעשות את זה עליהם.

יוסף אברמוביץ: דבר שני.

יוסף אברמוביץ: בהסדרה שאתם הולכים לפרסם עכשיו בשביל שדה גדול, צריכים גם מחיר עבור שדה גדול PV, כי זה אפשר לבנות בשנה שנתיים.

יוסף אברמוביץ: אפרים, הם עובדים מאוד יפה על הקרקע.

יוסף אברמוביץ: אז צריך לעודד ל-1.20 שקל 1.28 שקל, 1.30 שקל, משהו כזה ואז להוריד.

יוסף אברמוביץ: לסיכום, אנחנו בעד גגות אבל זה רק חלק של פיתרון.

יוסף אברמוביץ: בגרמניה, רוב ה-3.8 ג'יגה ואט זה לא גגות.

יוסף אברמוביץ: חלק מהתשובה זה גם ועד השרים.

יוסף אברמוביץ: יש החלטה שיהיה ועד שרים לאנרגיות מתחדשות.

יוסף אברמוביץ: אני מקווה שאחת מההמלצות פה תהיה, לא רק להרים את המכסות לבינוניים - - -

עמיר פרץ: עדיף לך שר אחד, לא כדאי לך יותר מידי שרים.

רוברט אילטוב: פלד ברקאי, בבקשה.

רוברט אילטוב: אחריו יסכם מנכ"ל משרד התשתיות.

פלד ברקאי: אני ממכון האנרגיה והסביבה.

פלד ברקאי: לגבי אישור של בקשה לרישיונות על-ידי הרשות.

פלד ברקאי: כמו שאמרתם, לוקח זמן לאשר 150 בקשות.

פלד ברקאי: זה מגיע גם לאבסורד שבקשות הלכו לאיבוד.

פלד ברקאי: גם "לא" זאת תשובה אבל צריך לתת את התשובות פשוט מהר.

פלד ברקאי: לוקח ליזמים עד 14 חודשים, מהרגע שמזמינים עד שמגיע ציוד.

פלד ברקאי: כל עיכוב במתן האישור מונע התקדמות של כל השרשרת מבחינת הזמנים.

פלד ברקאי: דובר פה על נושא של סדרה של אישורים בהליך המקוצר הסטטוטורי שמגישים יחד.

פלד ברקאי: אחד האישורים הוא ממשרד התשתיות.

פלד ברקאי: משרד התשתיות מפנה לרשות החשמל.

פלד ברקאי: הוא אומר שהיא צריכה לתת את האישור הזה.

פלד ברקאי: צריך לטפל בנושא הזה ולראות שעושים את זה בצורה הרבה הרבה יותר טוב.

פלד ברקאי: זה שוב חוזר לדיאלוג בין משרד התשתיות לרשות החשמל.

פלד ברקאי: הנושא האחרון, במבט קדימה, נושא של תקינה ואמות מידה בשוק.

פלד ברקאי: היום הנושא הזה פרוץ לחלוטין ואת התוצאות שלו נראה עוד ארבע או חמש שנים.

פלד ברקאי: מי שיישאר עם שוקת שבורה אלה אנשים שהשקיעו את מיטב כספם במערכות סולאריות, בין אם זה גגות ובין אם זה פטנטים אחרים.

פלד ברקאי: בכל מקרה, הוצאנו גם נייר בנושא הזה למנכ"ל משרד התשתיות.

יעקב בכר: את זה מכון הנפט יסדיר.

פלד ברקאי: תודה רבה על ההערה, אני מודה לך.

יעקב בכר: נישאר הרבה שנים בנפט עם כל הרעיונות האלה.

פלד ברקאי: שוב תודה.

קריאה: איך לא מוציאים אותו.

יעקב בכר: היא איימה עלי 4 פעמים ב-3 דקות שעוד פעם היא מוציאה אותי ובסוף גם לא רשמתם אותי לרשות דיבור.

רוברט אילטוב: איך קוראים לך?

יעקב בכר: יעקב בכר.

לאה ורון: אתה רשום, מר בכר.

לאה ורון: היית בין האחרונים שנרשמו.

פלד ברקאי: אני רק מבקש לטפל בנושא התקינה ואמות המידה כי התוצאות יהיו הרסנות למשקיעים בעתיד בענף הזה.

פלד ברקאי: תודה.

יעקב בכר: אמרתי לחבר הכנסת חסון שאני אעזור לכם לעשות סדר.

רוברט אילטוב: אני לא רוצה שמישהו ייצא מפה כשהוא - - -

יעקב בכר: אל תדאג, גם לא היו מוציאים אותי, תסיר דאגה מלבך.

יעקב בכר: אני רוצה לקצר ולפשט.

יעקב בכר: היעד של המדינה במתקנים בינוניים הוא להגיע עד 2014 או עד 2017 ל-300 מגה.

יעקב בכר: אין שום בעיה.

יעקב בכר: חבר הכנסת עמיר פרץ, אין שום בעיה, לפני שלוקחים מטר קרקע אחד חשוף לפתור את זה על גגות, מדן ועד אילת בתעשיות ובחקלאות.

יעקב בכר: אין שום בעיה.

יעקב בכר: אלא מה?

יעקב בכר: הטנגו הוא טנגו שמוביל אותנו ברשות החשמל בתקנות.

יעקב בכר: כאן מתחילות הבעיות.

יעקב בכר: לאדם יש גג חוקי תקין, שהוא מגדל בו בעלי חיים, של 7 דונם.

יעקב בכר: אומרים לו שמותר לו 50 קוט"ש.

יעקב בכר: 50 קוט"ש תופסים רק 500 מטר.

יעקב בכר: 6,500 מטרים נשארים ריקים סתם.

יעקב בכר: עכשיו באים עם המערכות הבינוניות ואומרים: מותר לך 613 קוט"ש אבל על תא שטח אחד.

יעקב בכר: אנחנו בהתיישבות, מהו אותו תא שטח?

יעקב בכר: זה גוש?

יעקב בכר: זאת חלקה?

יעקב בכר: מה זה תא שטח?

יעקב בכר: אנחנו יודעים, זה עוד חסם.

יעקב בכר: ואז מתחילים לדחוף.

יעקב בכר: אז בוא נרד לקרקע.

יעקב בכר: בקרקע החסמים יעלו פי 10.

יעקב בכר: ניתן לסיים בקלות.

יעקב בכר: פשוט תפסיקו את הטנגו הזה.

יעקב בכר: המגבלה היחידה שיש עלי אדמות כרגע היא גג בהיתר בניה, זהו.

יעקב בכר: לא חיבור, לא סיפורים, לא תא שטח, לא גוש לא חלקה.

יעקב בכר: 300 מגה ואט.

יעקב בכר: אדוני היושב ראש, תוך שנה ניתן להעמיד 300 מגה ואט אנרגיה חלופית מדן ועד אילת.

יעקב בכר: יהיה פה סופר צדק חלוקתי כי אין אדם בעולם שיכול להחזיק את כל הגגות האלה.

יעקב בכר: הגגות מפוזרים, מטבע הדברים, על פני כל המדינה, בין מאות אלפי האזרחים.

יעקב בכר: אין פה גוזר קופון אחד.

יעקב בכר: יהיו אלפים שייהנו מפרנסה הגונה בעניין הזה.

יעקב בכר: תסירו את העניין של החיבור.

יעקב בכר: לבסוף, רק להבהיר לכם סיפור אחרון.

יעקב בכר: קיבוץ הוא מחלק חשמל.

יעקב בכר: כתוצאה מזה יש לו חיבור חשמל אחד והוא מטפל ביתר חבריו.

יעקב בכר: הוא מוגבל ל-50 קוט"ש כי הוא נחשב לעסק.

יעקב בכר: קיבוץ נחשב לעסק.

יעקב בכר: על-אף שיש לו עשרות אלפי מטרים של גג באופן טבעי.

יעקב בכר: דוכן הפלאפל בעיירה על ידו, גם הוא נחשב לעסק.

יעקב בכר: יש לו 50 מטר פרגולה.

יעקב בכר: הוא לא יכול לעשות מערכת חשמל.

יעקב בכר: בגלל איזה צדק חלוקתי לא ברור, זה מוגבל על-אף שיש לו את היכולת לספק ככל הניתן, וזה לא עושה כי אין לו את היכולת למרות שהוא עסק.

יעקב בכר: לכן, שלב אלף, אדוני היושב ראש, הדבר החשוב הוא מיידי, הוא מחר בבוקר, להורות לרשות החשמל, עוד לפני שמטפלים בקרקע, כי בעתיד אם ימשיכו את הקווטות יצטרכו לטפל בקרקע.

יעקב בכר: להורות להם להסיר את הרגולאציה.

יעקב בכר: המגבלה היחידה היא גג חוקי, זהו.

יעקב בכר: תוך שנה הדבר הזה מעמיד פה 300 מגה חשמל מדן ועד אילת.

יעקב בכר: תודה.

אופיר אקוניס: אנחנו מתקרבים לסיום.

אופיר אקוניס: צפריר עקב, בבקשה.

צפריר עקב: התאחדות התעשיינים תומכת במתן תמריצים למתקנים פוטו-וולטאים תוך כדי הכרה בכך שזה לתקופה מוגבלת ולמכסה מוגבלת.

צפריר עקב: המטרה של התמריצים זה לתת בעצם מענק דחיפה לשוק האנרגיה הסולארית ותוך כדי כך לעודד התפתחות של תעשייה מקומית נלווית לשוק הזה.

צפריר עקב: צריך לזכור שתעריפי התמריצים ממומנים באמצעות תעריפי החשמל.

צפריר עקב: מתחשיב שביצענו, כ-50 מגה של תאי PV מעלים את התעריף בכ-1 אחד.

צפריר עקב: לכן צריך לקחת גם את זה בחשבון.

צפריר עקב: אנחנו מבקשים לשמור על האיזון בין תוספת מכסה של מגה בתעריף תמריץ, לבין מניעת הגדלת נטל עלות החשמל על כלל הצרכנים.

צפריר עקב: במקביל אנחנו מבקשים לזכור שהתייעלות אנרגטית וחיסכון באנרגיה אלה פרויקטים שיש לתמרץ, מכיוון שבהם האנרגיה הופכת לצריכה של אפס וזאת האנרגיה הירוקה ביותר.

אופיר אקוניס: יוחנן בורשטיין מהמשרד להגנת הסביבה.

יוחנן בורשטיין: אין לי מה להוסיף.

אופיר אקוניס: נועם סגל מהפורום הישראלי לאנרגיה.

נועם סגל: הדיון פה נשמע פסימי אבל אנחנו בהחלט רואים מהפכה.

נועם סגל: אנחנו בארגונים הירוקים קוראים לאנרגיה ירוקה כבר הרבה שנים.

נועם סגל: סוף-סוף קורים דברים ואנחנו רוצים לברך את המשרד, את הרשויות וגם את החברות שעושות.

נועם סגל: אבל, וכאן אנחנו מנסים לייצג את האינטרס הציבורי, האנרגיה הזאת לא באה בחינם וצריך לקבוע סדרי עדיפויות.

נועם סגל: הזכרתי את זה גם בדיון הקודם.

נועם סגל: אנחנו מדברים על השקעה של בין 800 מיליון למיליארד שקל בשנה בתחום הזה.

נועם סגל: יש הרבה דרכים אפקטיביות, הוזכרה פה התייעלות אנרגטית.

נועם סגל: אנחנו מדברים על חיסכון למשק של 10 מיליארד דולר ב-10 שנים, על-פי תחשיבים של חברת החשמל.

נועם סגל: אני חושב שהגיע הזמן להגדיר את סדרי העדיפויות, לבחור באיזה טכנולוגיות משקיעים.

נועם סגל: הכסף הזה הולך לסין.

נועם סגל: גם ספרד, גם איטליה, גם גרמניה, גם בריטניה, שאנחנו מביאים אותן כדוגמאות, כולן בודקות מחדש את המדיניות שלהן ויכול מאוד שכדאי ללמוד גם מהטעויות של אחרים.

נועם סגל: תודה רבה.

אופיר אקוניס: עורכת הדין דנה טבצ'ניק מ"אדם טבע ודין".

דנה טבצ'ניק: גם אנחנו רוצים לברך על היוזמות.

דנה טבצ'ניק: נראה כי העניינים מתחילים לזוז אבל בצורה מאוד איטית.

דנה טבצ'ניק: אנחנו עדיין מדינה שמכורה לנפט באופן יוצא מן הכלל ולא נראה שזה הולך להשתנות, לפחות לא בשני הקרובות.

דנה טבצ'ניק: אנחנו קוראים לוועדה לצמצם את לוחות הזמנים במידת האפשר כמה שיותר וליצור לחץ לשיתוף פעולה בין המשרדים להסרת כל הבירוקרטיה והחסמים, הגדלת המכסות על ידי רשות החשמל וכמובן לקביעת תעריפים שיעודדו ויתמרצו את היזמים.

דנה טבצ'ניק: כולם דיברו כאן על היוזמה שתביא לנו גם כן עוד תעסוקה וכמובן יתרון כלכלי מובהק.

דנה טבצ'ניק: צריך גם להזכיר שמדובר ביתרון סביבתי מובהק, בעיקר לאור העובדה שהצטרפנו ל-OECD.

דנה טבצ'ניק: אנחנו כמובן ניאלץ לעמוד בכמה התחייבויות להפחתת הפליטות של גזי חממה.

דנה טבצ'ניק: אנרגיה סולארית תעודד את זה.

אופיר אקוניס: לפי דעתי אנחנו כבר התחייבנו.

דנה טבצ'ניק: התחייבנו בקופנהגן.

דנה טבצ'ניק: אכן כן הנשיא התחייב.

איציק שניידר: אני מנכ"ל ארגון מגדלי הצאן.

איציק שניידר: חשבתי שאבין שאלה אחת פשוטה אבל לא הצלחתי לקבל עליה תשובה.

איציק שניידר: מה זה תא שטח?

איציק שניידר: האם מישהו יכול להסביר מה זה תא שטח?

משה שטרית: ברשותך, אני אסביר.

משה שטרית: אני רוצה להגיב במילה אחת על המילים של יעקב בכר.

משה שטרית: קודם כל, ביקשת להעדיף גגות.

משה שטרית: בפועל, מבין 140 בקשות לרישיונות חשמל בהיקפים בינוניים, רובן ככולן הן גגות.

משה שטרית: כנראה שההתקדמות הסטטוטורית של גגות היא גדולה יותר.

משה שטרית: גם בהסדרה שלנו יש לנו הקלות למתקנים שהם במתח נמוך ומן הסתם מתקינים אותם בגגות.

משה שטרית: זאת אומרת, ההקלות שלנו מבחינת חיבור לחשמל הן לגגות, הן מיושמות ובפועל אנחנו רואים את התוצאה.

משה שטרית: לגבי קיבוצים.

משה שטרית: מה לעשות שקיבוץ הוא מחלק חשמל בפועל.

משה שטרית: הוא עושה את זה מקום המדינה.

משה שטרית: אנחנו ברשות החשמל, כדי לאפשר לחברים בקיבוץ להשתתף בהסדרות הצרכניות – מה לעשות שהיום חברת החשמל לא מכירים את חבר הקיבוץ כצרכן אלא את הקיבוץ כגוף אחד.

יעקב בכר: תסיר את סוגיית החיבור.

משה שטרית: החלנו מתווה למחלקי חשמל היסטוריים, קיבוץ שילך לכיוון המתווה ייחשב כמחלק חשמל.

יעקב בכר: תסיר את החיבור.

משה שטרית: צורכי החשמל יהפכו לצרכנים ככל צרכן במדינת ישראל.

יעקב בכר: זה יקרה עוד חצי שנה.

משה שטרית: זה קורה היום.

יעקב בכר: לא, זה לא קורה היום.

משה שטרית: לגבי חטיבות קרקע.

משה שטרית: יש לנו הגדרה ברורה מהי חטיבת קרקע אחת.

משה שטרית: חטיבת קרקע מוגדרת ובכלל אצבע, זה שטח רציף בבעלות של אותו גורם.

משה שטרית: הסיבה לחטיבת קרקע זה בדיוק מהסיבה שנתנו הקלות למתקנים קטנים במתח נמוך.

משה שטרית: לא רצינו שינצלו את ההסדרה לרעה ויקימו הרבה מתקנים צמודים אחד ליד השני במתח נמוך, ינצלו את ההקלות ויעקפו את ההסדרה.

משה שטרית: לכן, אנחנו רוצים שיקימו מתקן אחד בגודל האופטימאלי לאותו הספק מותקן.

משה שטרית: לכן ההגדרה לחטיבת קרקע נמצאת.

קריאה: מושב זה תא שטח או כל נחלה היא שטח?

משה שטרית: כל שטח בבעלות רציפה הוא יחידת קרקע אחת.

אופיר אקוניס: מר בכר, שמור קצת אנרגיות ליום שני כי הדיון הוא בחוק החלב - - -

יעקב בכר: הגענו להסכמות.

אופיר אקוניס: אני מקווה שאתה רציני ושהגעתם להסכמות.

יעקב בכר: מלאות אבל למה נלאה את הציבור?

אופיר אקוניס: את שמחת החלב נשאיר ליום שני.

אופיר אקוניס: מר שאול צמח, מנכ"ל משרד התשתיות, בבקשה.

שאול צמח: אדוני, ברשותך כמה הערות לגבי דברים שעלו כאן ואני אעשה זאת בקצרה.

שאול צמח: ראשית, עלתה פה כאילו עננה של חוסר ודאות או ספקות לגבי האם המדיניות שפורסמה על-ידי הממשלה ניתנת ליישום או לא.

שאול צמח: ראשית, אני רוצה להרגיע את כל החששות.

שאול צמח: זאת מדיניות שאין איתה שום בעיות מבחינה חוקית.

ליאור דץ: גם האפליה היזומה?

שאול צמח: אני מציע לך לקרוא היטב את מה שכתוב שם.

ליאור דץ: יש פסיקת בג"צ.

שאול צמח: נכון.

שאול צמח: יש פסיקת בג"צ בנוגע לאזורי עדיפות לאומית.

ליאור דץ: איך זה עומד בחוק יסוד?

שאול צמח: אני מציע לך לקרוא היטב את מה שכתוב שם.

שאול צמח: אם יישארו לך שאלות, נשיב עליהן בשמחה.

שאול צמח: להגיד בלי לקרוא, אני חושב שזה לא הגון.

שאול צמח: בעניין של החוקיות, אני חושב שאין שאלה.

שאול צמח: ישנה מדיניות, היא קובעת בדיוק את מפת הדרכים איך צריך להתקדם כדי ליישם את החלטת הממשלה מפני שזה החלק החשוב במדיניות הזאת.

שאול צמח: אני בטוח שהכללים של היישום, הן בצד של התכנון והן בצד של התעריפים, יהיו בהתאם לזה, וכמובן שבכפוף לכל הדין.

שאול צמח: אני חייב להגיד במילה אחת.

שאול צמח: גם אני מצר על זה – יש פה חשש כאילו היזמות נשחקת בין שני רגולאטורים של אותו המשק.

שאול צמח: זה עניין שגם אנחנו נתקלים בו בעבודה השגרתית שלנו.

שאול צמח: אני חושב שהיזמים לא צריכים להישחק בעניין הזה.

שאול צמח: אנחנו משתדלים, לפחות בכל מה שנוגע למשרד ולשר, שהעניינים יוסדרו באופן שעל-אף בעיית המשילות הזאת, המשק יוכל להתקדם לעבר המטרה שהממשלה הציבה לעצמה.

אופיר אקוניס: אני מודה לך, אדוני המנכ"ל.

אופיר אקוניס: ברור כשמש גם לחברי הכנסת ולכל מי שהיה פה, שהיעדר התיאום בין המשרד לבין הרשות הוא ברור כשמש.

אופיר אקוניס: זה דבר שבעיניי הוא לא תקין ולא סביר.

אופיר אקוניס: אני אומר לכם, שנכון יהיה לפרק את הבירוקרטיה העצומה בתחום החשוב הזה.

אופיר אקוניס: אני אומר שרשות החשמל צריכה ליישם את מדיניות המשרד.

אופיר אקוניס: אני מאמין בזה גם בעניין שלכם וגם בעניינים שברשויות אחרות ובמשרדים אחרים ובתחומים אחרים.

אופיר אקוניס: שמענו כאן על המדיניות של העדפת הפריפריה בעיקר בדרום, גם בגלל המצב הגיאוגרפי וגם כמובן לשם הגברת התעסוקה שם.

אופיר אקוניס: אדוני המנכ"ל, אני חושב שהממשלה, בהמשך להחלטה 4450, שקיבלה בעניין היעדים והמכסות ביצור חשמל מאנרגיה מתחדשת, צריכה לקבוע בדרך של החלטה וככל שנדרש לתקן את החוק על מנת לייצר הסדר כולל ומקיף.

אופיר אקוניס: אני דורש בשם הוועדה כולה מרשות החשמל לסיים את השימועים עד סוף יוני.

אופיר אקוניס: לקצר בחודש.

אופיר אקוניס: אנחנו חייבים לקצר את השימוע ולסיים עד ליום יוני.

אופיר אקוניס: ב-2.6 מתקיים יום איכות הסביבה בכנסת.

אופיר אקוניס: אני חושב שזה מועד מתאים ונכון לשמוע סקירה מה התקדם בתוך הטווח הזה.

אופיר אקוניס: נשמח לשמוע כמה אישורים תיתנו בתוך הזמן הזה ונעלה את כל נושא האנרגיות הירוקות והנושא הזה מחדש.

אופיר אקוניס: תודה רבה, הישיבה נעולה.